Donostiako Elkarrekin Podemos – IUk Azoraren bitartekaritza eskatu dio udal gobernuari, maizterren egonkortasuna bermatzeko – GAUR DONOSTIA\nDonostiako Elkarrekin Podemos – IUk Azoraren bitartekaritza eskatu dio udal gobernuari, maizterren egonkortasuna bermatzeko\nDonostiako Elkarrekin Podemos – IUk, Azora putre funtsak Inmobiliaria Vascongada enpresaren jabetzakoak ziren 320 higiezinak erosi zitueneko urteurrenean, Eneko Goia alkateari egindako interpelazio bat erregistratu du; izan ere, aukera horrek “eragina izan du alokairu-kontratuen baldintzetan, eta urratu egin du maizterren bizitegi-egonkortasuna eta, ondorioz, hirian duten biziproiektua”.\nHaizea Garay Elkarrekin Podemos – IU taldeko Donostiako zinegotziak Eneko Goia alkateari egindako interpelazioa erregistratu du gaur goizean, udal gobernuari Azora putre funtsarekin bitartekaritza lanak egin ditzala eskatzeko. Programaren helburua maizterren egonkortasuna bermatzea da, Azorak kontratu berriak formalizatu ditzan gaur egungoak gainditu ahala, alokairu eskuragarriei eutsiz.\nAzorak putre fondoak 320 etxebizitza erosi zituenetik urtebete justu bete denean, alderdi honek gogorarazi nahi izan du Eneko Goia alkatea Azorarekin harremanetan jarri zela etxebizitza eskuratzeko unean, eta hark konpromisoa hartu zuela “Inmobiliaria Vascongada enpresak izandako politikarekin jarraitzeko”. Hala ere, Azorak eragindako bizilagunen kolektiboaren salaketek erakusten dute eskuratze horrek ezegonkortasuna eragin diela maizterrei.\nSalatzen duten bezala, garaitzen ari diren kontratuei “Tácita Reconducción” aplikatzen ari zaie, hau da, amaitutako kontratuen hilero-hileroko luzapena. Praktika hori, Kode Zibilaren 6.4 artikuluaren arabera, lege-iruzurra da, eta, gainera, ez du betetzen indarrean dagoen Lau Legea, zeinak edukitzaile handientzat ezartzen baitu kontratuen iraupenak zazpi urtekoa izan behar duela, gehi beste hiru luzapenekoa.\nEgoera horrek ezegonkortasun larria eragiten die maizterrei; izan ere, praktika horrek kaleratze espresuak edo gehiegizko igoerak eragin ditzake alokairu-kuotan. Une honetan, guztira hamabi familiak dute kontratua isilbidez bideratzeko aukera, eta litekeena da aurten kaltetuen kopuruak gora egitea.\nSegurtasun faltaren sentsazioari gehitu behar zaio Azorak duela urtebetetik dozena bat etxebizitza huts dituela. Hori dela eta, Garayk alkateari eskatuko dio jabearekin, hau da, putre-funtsarekin, esku hartzeko, etxebizitza hutsak berriro alokairuan jar ditzan. “Hirian dagoen arazo larriari aurre egin behar zaio, eta putreen funtsak sartzeak egungo egoera larriagotu besterik ez du egiten”.\nElkarrekin DonostiaMaizterren egonkortasunaUdala\nAnterior Entrada anterior: Zabalik da dagoeneko “Geuretik Sortuak” proiektuaren artistentzako beka deialdia\nSiguiente Entrada siguiente: Elkarrekin Podemos – IU de Donostia reclama al gobierno municipal la mediación con Azora para garantizar la estabilidad de las personas inquilinas


Argia :: Amaierarik gabeko gurpil zoroa\n2013ko maiatzaren 20a | Azken eguneraketa 13:50 astekaria\nAsteko gaia Dopina txirrindularitzan\nAmaierarik gabeko gurpil zoroa\nAlberto Contadorren gernuan aurkitutako klenbuterolak zaplaztekoa eman dio jada nahikoa kolpatua zegoen txirrindularitzaren sinesgarritasunari. 1998az geroztik, dopinaren aurka borrokan ari diren erakundeek ez dute gainbehera geratzerik izan.\n2010-11-14\t0 0 Follow @jtorner\nAlberto Contador txirrindulari espainiarra. (www.scienceinsport.com.au) Frantziako Tourraren aurtengo edizioan, 198 txirrindularien 664 odol eta gernu lagin analizatu zituzten antolatzaileek, hiru analisi buruko, gutxi gorabehera; etapa irabazle eta talde-buruei gehiago. Jerga ofizialean esaten den moduan, “kontrako analisi” bakarra atzeman zuten. Salbuespen susmagarri hori, ordea, Alberto Contador da, denboraldiko lasterketarik entzutetsuena hirugarrenez irabazi duen txirrindulari espainiarra. Ziklismoari geratzen zitzaion sinesgarritasun apurra berriro zartatua, hamaikagarrenez.\nPasa den irailean, TVE telebista kateak kazetari bat bidali zuen Espainiako Itzulira, hiru astez dopinaren inguruko albisteei arrastoa jarraitzeko. “Noraino helduko gara?”. Bere izena ezkutuan gorde nahi duen nazioarteko epaile eta lasterketa antolatzailearen galdera nori zuzendurik dagoen badakigu. “Ez duzu uste komunikabideek zeresan handia dutela? Kirol emaitzak ia aipatu ere ez, eta dopin kasuak lau haizetara zabaltzeko prest daude beti”. Bere izena ez jartzeko eskatu badigu, ez da izan ziklismoaren zutabeak dardaraziko dituen sekretu mingarriak kontatuko dizkigulako, “nazkaturik” dagoelako baizik: “Ez dut nire izena dopin hitzaren alboan ikusi nahi, asper-asper eginda nago”. Ez gara sobera tematu, ez baita gure asmoa bazterrak nahastea, txirrindularitza dagoen egoerara nola heldu den jakiteko zertzelada batzuk ematea baizik, dopinak zipriztindutako albisteetako siglen atzean zein erakunde dauden azaltzea, egiaztatzerik ez ditugun datu eta hipotesiak, zurrumurru eta frogatu gabeko akusazioak errepide bazterrean utziaz. Xabier Usabiaga ETBko kazetariak azaldu digun moduan, sarearen egitura ulertzea ez da guk uste genuen bezain zaila.\nAlberto Contadorren auziak bolo-bolo zabaldu du animaliak elikatzeko erabil daitekeen anabolizatzailearen izena –Europan debekaturik dagoena–. Frantziako Tourreko bigarren atseden egunean, pasa den uztailaren 21ean, Contadorri txiza-analisiak egin zizkioten, ohiko bilakatu diren dopinaren aurkako kontroletako batean. Bi substantzia susmagarri zeuden haren gernuan: 5 pikogramo (0,000000000005 gramo) klenbuterol eta diftalatoa, odola gordetzeko plastikozko zorroek daukaten substantzia ez-debekatua. Poltsa horiek, ordea, legez kanpoko odol autotransfusioetan erabili ohi dira.\nContadorren gernua Nazioarteko Txirrindularitza Batasuneko (UCI) eta Dopinaren Aurkako Nazioarteko Agentziako (WADA-AMA) zientzialariak ari dira aztertzen. Eurek esango dute aurkitutako substantziak prozesu zigortzailea abiatzeko nahikoa froga diren ala ez. Erantzuna baiezkoa bada, Espainiako Txirrindularitza Federazioak (RFEC) zigortuko du Contador, egoki ikusten badu behintzat. Dena den, federazioak hartutako erabakiarekin bat ez badatoz, AMAk, UCIk eta Contadorrek berak Kirola Epaitzeko Auzitegira (TAS-CAS) jo ahal izango dute (ikus hurrengo orriko koadroa). Erreportaje hau ixteko unean, nobedaderik ez zegoen oraindik.\nFestina auzia (1998)\nHamabi urte egin behar ditugu atzera, 1998ra, dopinaren aurkako gaur egungo gurutzadaren abiapuntua markatu zuten gertaerak ezagutzeko.\nTourra hasteko egun bat besterik ez zen falta. Frantzia eta Belgika arteko mugan, antza txibatazo bat medio, poliziek Willy Woet Festina taldeko masajista geratu zuten. Autoan 200 EPO anpulu zeramatzan, hazteko hormonak eta dozenaka testosterona kaxa. Artean, oraindik antzeman ezinezko produktua zen EPO edo eritropoyetina izeneko substantzia: odolean globulu gorriak artifizialki sortzen ditu, haren oxigenazioa hobetu eta errendimendu eta errekuperazio hobeak lortzeko. Galdeketan, Woet-ek Festina taldeko goi-karguak nahasi zituen aferan. Bruno Rousell kirol zuzendariak bere taldeko ziklistak dopatu egiten zirela aitortu zuen, eta Tourrak lasterketatik kanpo laga zituen. Poliziek galdekatu zituztenen, ia denek berretsi zuten zuzendariaren bertsioa.\nGaldekatu soilik ez. Jendarmeek hainbat txirrindulari, mediku, masajista eta zuzendari atxilotu zituen, autobus eta hotelak miatu, euren mugimendu oro zelatatu… eta ez bakarrik Festinakoenak. Hariari tiraka hasi eta beste talde batzuetako kideak ere lokaztuta zeudela deskubritu zuten.\nProtesta moduan, jendarmeen jazarpen itogarri eta gehiegizko disuasio-neurriek bultzatuta, Tourra lehiatzen ari ziren talde espainiar guztiek (ONCE, Banesto, Kelme eta Vitalicio) eta Riso Scotti eta Saeco italiarrek lasterketa utzi zuten, antolatzaile, epaile, taldeetako zuzendari eta txirrindularien arteko eztabaida antzuen ondoren. Txirrindularien bozeramailea Bjarne Riis zen, Contador fitxatu berri duen taldeko (Saxo Bank) zuzendaria. Danimarkarrak ez zuen protestekin bat egin, baina duela hiru urte, 1993tik 1998ra bitartean dopatu egin zela aitortu zuen. Bestalde, Espainiako taldeak lasterketa uzteko konbentzitu zituena Manolo Saiz ONCEko zuzendaria izan zen, 2006ko Puerto Operazioan nahastutako pertsonetako bat.\n1998an gertatutakoak EPOaren eta oro har dopinaren aurkako kontrol zorrotzagoen beharra jarri zuen agerian, eta horri erantzuteko sortu zen urtebete geroago Dopinaren aurkako Nazioarteko Agentzia (WADA-AMA). Bada gehiago, ordea. Elkarrizketatu dugun lasterketa antolatzaileak esan digun moduan, Festina auziak txirrindularien artean oraindik suma daitekeen batasun eza azaleratu zuen: “Borroka 1998an galdu zuten ziklistek”. Orduz geroztik, burua altxatzeko imintzioa egin duen bakoitzean, txirrindularitzak eskandalu baten kokotekoa jaso du. Sonatuena, ziurrenik, Puerto Operazioa izan da.\nPuerto Operazioa (2006-)\n2006ko maiatzaren 22an, Guardia Zibilak Manolo Saiz atxilotu zuen Madrilen, kafetegi batetik ateratzean. Atzeman zutenean, ONCEren lekukoa hartu zuen Liberty Seguros taldeko arduradun nagusiak 60.000 euro zeramatzan maletatxo batean, eta debekatutako substantziaz betetako poltsa isotermiko bat. Hurrengo egunean askatu zuten, bai bera, bai agindupean zituen txirrindularietako batzuk Eufemiano Fuentes medikuaren bezeroak zirela aitortu ostean. Hainbat diziplinatako dozenaka kirolari daude dopin sare erraldoi horretan inplikatuta. “Daude” diogu, operazioa itxi gabe dagoelako oraindik. Horietako batzuk, nahiz eta kalteak pairatu, errudun deklaratu gabe erretiratu dira. Unai eta Aitor Osa eta Joseba Beloki txirrindulariak, adibidez, Fuentesen sareko bezero gisa identifikatu zituen Guardia Zibilak, baina Espainiako Justiziak ez zituen zigortu: Antonio Serrano epaileak osasun publikoaren aurkako ustezko delitu batean zentratu zuen ikerketa. Dopinaren azpijokoa ez zuen ikertu, 2006ko azarora arte ez zelako delitu Espainian. Osasun publikoaren aurkako deliturik ez zegoela ebatzita, kasua artxibatu eta inputatuak absolbitu zituen; auzia ahozko epaiketaren zain geratu zen. Txirrindulariek normaltasunez lehiatzen jarrai zezaketen, inolako delitu penaletan inputaturik ez egoteaz gain, epaileak uko egin ziolako bere menpe zituen frogak (odol poltsak, dokumentuak, audio eta bideo grabazioak…) AMA eta UCIri bidaltzeari. Kaltea egina zegoen ordurako: Liberty desagertuta eta euren izena zikindurik, talde hartako ziklista askok ez zuen eskaintza berririk jaso.\nPasaporte Biologikoa (2008)\nPasaporte Biologikoa 2008an jarri zuen abian UCIk: tartean-tartean, txirrindulariei odol eta gernu analisiak egiten zaizkie, euren grafikoetan azal daitezkeen balore aldaketa handiak kontrolatzeko. Kontrol mekanismo bat da, ez ditu positiboak –froga zehatzak– azaleratzen, debekatutako substantziak hartu izanaren susmoak baizik. Xabier Usabiagak adibide batekin azaldu digu: “Demagun autoan zoazela, Zumaia pare horretan Donostiarantz. Zumaiako radarrek ez zaituzte gehiegizko abiaduran harrapatu, baina Donostiara oso azkar heldu zara; tartean errezeloak piztu dituen zerbait egin duzu”. Ziklista susmagarriak, behin-behineko neurri moduan, hamabost egunerako gaitasungabetzen dituzte, denbora horretan kasua ikertu eta ondorioak ateratzeko. Pasaporte biologikoak salatu zituen aurreneko txirrindularietako bi Igor Astarloa ermuarra eta Pietro Caucchioli italiarra izan ziren, 2009an. Astarloa “susmagarri” bezala erretiratu da aurten, UCIk ez baitu konfirmatu dopatu izana. Caucchiolik, bestalde, TASen inpugnatuko du pasaporte biologikoa. Iazko ekainean, bi urterako zigortu zuen Italiako Komite Olinpikoak (CONI), UCIk igorritako emaitzetan oinarrituta. Zigorrarekin ados ez, eta italiarrak TASera eraman du bere auzia. Haren erabakiak kolokan jar dezake duela bi urte eskas abiatutako pasaporte biologikoaren baliagarritasuna.\nTom Simpson (1967)\nZiklismoaren eta dopinaren arteko lotura “betikoa” dela esan digu Usabiagak. “Tradizioa” hitza erabili du nazioarteko epaileak: “Tom Simpsonen heriotzaz geroztik egon da lotura hori”. Ziklista ingelesa 1967an hil zen Frantziako Mont Ventoux mendian gora. Paraje isolatu hark dopinaren trama bere krudeltasunean erakutsi zuen: tontorretik bi kilometrora, Simpson balantzaka hasi eta ziplo erori zen, bihotz-gutxiegitasunak jota. Haren maillotean hiru anfetamina poto aurkitu zituzten, eta txirrindulari batzuek aitortu zuten etapa hasieran brandya edaten ikusi zutela. Beste kiroletan hain lotura esturik zergatik ez dagoen galdetu diegu: “Filosofia kontua da. Erori izan dira futbolariak zelai erdian, bihotzekoak jota, eta inork ez du galderarik egiten. Zer pasako litzateke ziklistak balira?” erantzun digute biek. “Kontuz, nik ez dut esan futbolean dopina dagoenik!”, argitu digu Usabiagak. Txirrindularitzak esfortzu fisikoarekin lotura handia duela esan digu ETBko kazetariak, futbolak baino askoz ere handiagoa, eta dopin kasuek badutela harremanik horrekin. Dena den, ibilbide ikaragarri gogorra izango duen 2011ko Italiako Giroa aurkeztu berritan, Usabiagak dio dopina ez dagoela zuzenean lotuta zailtasunarekin: “Begira atletismoan, positibo kasu gehien 100 metroko lasterketan azaldu dira”. Bere hitzetan, “utopikoa” da honek guztiak konponbiderik baduela pentsatzea. Dopina “beti” egon dela dio, garai batean gaur egun baino askoz ere gehiago, “errazagoa zelako ezkutuan pasatzea”. Lehen ez ziren hainbeste kontrol egiten: talde osoari analisiak karrera bezperan, ezusteko kontrolak txirrindularien etxeetan… Bat dator nazioarteko epailea: “Ziklismoan beste kiroletan baino askoz ere kontrol zorrotzagoak egiten dira”. Azaldu digu lasterketa gehienetan kontrolak UCIk egiten dituela, antolatzaile askorentzat “prozesu garestiegia delako”. Etsipenez agurtu gaitu: “Geroz eta ziklista gazte gutxiago daude. Jar zaitez gurasoen lekuan. Etengabe ikusten dituzte txirrindularitza dopinarekin nahasten duten albisteak. Kirol gogorra da, gainera. Nola animatuko dituzte seme-alabak ziklista izatera?”. Galdera airean geratu da, tropelak uxatzerik lortzen ez duen “susmagarriak” edo “gaizkileak” izeneko lainotzarra bezala: buru gainean beti, kazkabarra noiz bota, utopiaren ametsetik esnatzeko pronto.\nContador auzia. Erakunde bakoitzaren egitekoa\nOrgano gorena TAS da, eta haren azpian daude gainerako guztiak, UCI eta AMA batetik, eta herrialde bakoitzeko erakundeak bestetik: federazioak, komite olinpikoak…\nKirola Epaitzeko Auzitegia (TAS): Contador ez du organo judizial batek epaituko. Kirol munduko ika-mikak, bide penaletik doazenak salbu, justizia arruntetik at geratzen dira. Bide propio horretan, kirol diziplina edozein izanik ere, mailarik altuenean TAS dago. Nazioz gaindiko erakunde autonomo eta independentea da.\nl Nazioarteko Txirrindularitza Batasuna (UCI): Hark jakinarazi dizkio Contadorri Tourrean egindako analisien emaitzak. Espediente zigortzailea irekitzea dagokio, Espainiako Txirrindularitza Federazioaren (RFEC) esku uzteko.\nl Dopinaren Aurkako Nazioarteko Agentzia (WADA-AMA): Fundazio independente gisa sortua, edozein prozesu zigortzailek Dopinaren aurkako Nazioarteko Kodea betetzen duela bermatu behar du. Nazioarteko Batzorde Olinpikoak (COI) eta hainbat gobernuk finantzatzen dute AMA. Contador auzia nahasi egin da, beste arrazoi batzuen artean, UCI eta AMAren arteko tentsioengatik. Txirrindulari batzuen “lagun” izatea leporatu dio maiz AMAk UCIri, “positiboak ezkutatzea” eta “profesionalki” ez jokatzea.\nl Espainiako Txirrindularitza Federazioa (RFEC): Espainiako Estatuko txirrindulariak zigortu ditzakeen aurreneko instantzia da, nahiz eta haren erabakia beste instantzia batzuetan (TASen, adibidez) errekurritu ahal izango duten, egoki ikusiz gero, UCIk, AMAk eta Contadorrek berak.\nDopinaren Aurkako Euskal Agentzia\nDuela urtebete, Euskadiko Justizia Auzitegi Gorenak ebatzi zuen Eusko Jaurlaritzak ez duela eskumenik kirolari federatuei (profesional zein afizionatuei) dopinaren aurkako kontrolak egiteko, ezta positibo ematen dutenak zigortzeko ere: Kirola Jaurlaritzari dagokion saila da, baina diziplina-neurriak kirol federazioen jurisdikziokoak dira. Justizia Auzitegiaren erabakia “gainditzeko”, Jaurlaritzak dopinaren arkako programa bat adostu du kirol federazioekin. Proposamenak aurrera egiten badu, administrazio publikoak kontrolak finantzatuko ditu (bakoitzak 300 euro inguru balio du), eta zigorrak kirol-erakundeek ezarriko dituzte. Blanca Urgell Kultura sailburuak –Kirol Saila haren menpe dago– adierazi du lege proiektua legegintzaldia amaitu aurretik onartzea dutela helburu. Dopinaren Aurkako Euskal Agentziaren enbrioi gisa definitu dute egitasmoa.\n2252 zenbakia. 2010ko azaroaren 14a\n"Bidasoako Partzuergoak ez du aski indar"\nMuriel Casals, Kataluniako �mnium Cultural-eko presidentea\n"Esplizituki esan digute garen bezala ez dugula lekurik"\nMar�a Jes�s Balb�s\n"Gaixoak sendatu behar dira, ez gaixotasunak"\nAmets Arzallus eta Sustrai Colina\nBigarren Xapelketan, eutsi\nDK Muralismo, hiria koloreen bidez sendatzen


Abanto-Zierbenako Udala - Markesina berria Las Calizas auzorako\nMarkesina berria Las Calizas auzorako\nAbanto Zierbenako Udalak auzoz auzo eta arretaz lan egiten du. Hori dela eta, jada jarri dute beharrezkoa zen markesina berria Las Calizas auzoan.\n“Herritarrek egin zuten markesinaren eskaera; eremu horretako bizilagunak Jon Cuesta auzoen zinegotziarekin bildu ziren, eta, horri esker, abian jarri gara eta beharrezko izapideak egin ditugu Bizkaiko Foru Aldundiak markesina bat jar zezan Las Calizas auzoan. Horretarako, 15.000 euroko inbertsioa egin behar izan dugu”, adierazi du Abanto Zierbenako alkate Maite Etxeberriak.\n40 lagun bizi dira Las Calizasen, eta orain arte ez zeukaten euritik edo haizetik babesteko lekurik autobusaren zain egon behar zutenerako. Orain, markesina berriarekin, itxaronaldia askoz ere erosoagoa egingo zaie.\n“Markesina honek mesede handia egingo dio garraio publikoari, eta, horrez gain, onura ekarriko die Las Calizasen bizi diren txikienei ere, eskola garraiorako geltoki estalia baita. Markesina behar-beharrezkoa zen, eta hemen da jada”, esan du Etxebarriak.\nGainera, Gallartatik La Arboledarako lineako autobusaren maiztasuna areagotzea ere lortu da: aurrerantzean, ordu erdian behin igaroko da. Era berean, bidaien maiztasuna handitu ez ezik, zerbitzua ere areagotu da. Izan ere, orain arte, Las Calizaseko bizilagunak garraio publikorik gabe gelditzen ziren abuztuan, baina hemendik aurrera, 2017ari begira, Las Calizaseko abantoarrek urte osoan izango dute autobus-linea, geldialdirik gabe.\n“Auzo bakoitzaren ongizatea garrantzitsua da, eta auzo guzti-guztiak hartzen ditugu kontuan, txikienetik handienera, salbuespenik gabe. Horregatik, markesinaz gain, Las Calizaserako beste proiektu batzuk ere badaude mahai gainean; besteak beste, hango aisialdi-gunea berritzea. Mahaiak, jarlekuak eta barbakoak hondatuta daude, eta hasiak gara jarduketa-plan bat egiten, hurrengo udarako berrituta egon daitezen”, iragarri du Etxebarriak.\nUdala Las Calizaseko herritarrekin harremanetan egon delako jarri ahal izan da markesina berria. Alabaina, lankidetza estu horrek fruituak eman zituen orain bi urte ere: orduan, argiteria publikoa hobetzeko eskatu zuten, eta Udalak eskaria bete zuen. 2014an argi-puntuak kokatu ziren etxebizitza bakoitzeko sarrerako atean, bizilagunei segurtasun eta ongizate handiagoa bermatzeko.\n“Apurka-apurka gure herritarren eskaerak betetzen ari gara; dena dela, beti dago zer hobetu, eta horretan gabiltza. Kasurako, Las Calizaseko argiteria publikoa hobetzeko bigarren fasea antolatzen ari gara; aurki ikusiko du argia”, esan du, olgetan, alkateak.\nLas Calizasen eginiko lanak agerian jartzen du Abanto Zierbenako Udalak bere herritar guztiekin eta haien bizi-kalitatearekin duen konpromisoa. Izan ere, Udalak lelo ezin praktikoago bat dauka: esan eta egin. Orain, Las Calizaseko markesina berrian egon beharko dugu hurrengo bidaiaren zain, Abanto Zierbenako Udala ez baita inoiz gelditzen.


Sarajevoko tranbiaren zain poema, ikusgai - UPV/EHU\nJose Mari Zendoiak ikus-entzunezko apaingarriarekin hornitu du Gure Hitzak liburuan argitaratu duen poesia bat\nOsasun-egoera berria dela-eta, online izango diren hainbat ekimen jarri ditu abian EHUkulturak. Hala, gaur bertan, Gure Hitzak liburuko bere poema bati ahotsa eta irudiak jarri dizkio Jose Mari Zendoia irakasleak.\nGure Hitzak UPV/EHUko kideen alderdi artistikoen, poetikoen edo esperimentalena jasotzeko ekimena da. Helburu horrekin, testu laburrak, ipuinak, gogoetak eta poemak bildu dira, literaturaren eta hitz idatziaren arloan, gure unibertsitatearen sormen eta artearen errealitatea biltzen duten hogei bat idazlerenak. Jose Mari Zendoiak zortzi poema argitaratu ditu liburuan eta ikus-entzunezko apaingarriarekin hornitu du azkena: Sarajevoko tranbiaren zain.\nZein da zure ekarpena Gure Hitzak liburuan?\nNik idatzitako zortzi poema daude liburu honetan: Zutabe eroriak, Nola, Hurrengo borrokaldia, Uharte galduak, Azkenean!, Sugegorria, Liebesträume eta Sarajevoko tranbiaren zain.\nZergatik aukeratu dituzu poema horiek?\nBa neukan azken hiru urteetako olerkien zerrenda hautatua poema errezitaldiak egiteko, eta bilduma horietatik batzuk aukeratu nituen, kuttunagoak ditudalako edo. Espero dut liburuan agertzen diren nire olerkiak irakurleek atseginez jasotzea.\nSarajevoko tranbiaren zain poemari hitzak eta irudiak jarri dizkiozu. Zergatik?\nHirietako tranbia zahar horiek asko gustatu zaizkit beti, pena da gehienak galdu direla. Sarajevokoak bereziak dira, 1992-95 urteetako setioan barrikada moduan erabili izan ziren, eta oraindik ere pisu astuna garraiatzen dute, edertasuna eta tristura aldi berean. Duela bi urte argazkiak atera nizkien, eta bideo batean poemari laguntzeko aproposak iruditu zitzaizkidan.\nZer iruditzen zaizu Gure Hitzak proiektua?\nOso interesgarria. Unibertsitatean bestelako lana egiten dugunontzat, testu literarioak argitaratzeko eta jendearekin partekatzeko aukera polita da, eta bide batez, antzera gabiltzanon ekarpena ezagutzeko modua eskaintzen digu.\nGure Hitzak liburuko kapituluak argitaratzeaz gain, beste ekimen batzuk ere martxan daude:\nUPV/EHUk eta El Correok abian jarri dute kontakizun laburren lehiaketa. Kontakizunok ostiral eta larunbatero argitaratuko dira egunkariaren webgunean. Maiatzak 18ra arte har daiteke parte eta epea amaituta ezagutaraziko dira irabazleak eta sariak.\nAste honetan hautatutako lanak honakoak dira: Teo Torriarteren “Nueva vida” eta Badaezpadaren “Brutal”.\nHementxe publikatuko dira.\nMusiversika, UPV/EHUren lehiaketa musikalaren hirugarren ediziorako deia zabaldu da. Aurkezpen epea ekainaren 30ean bukatzen da eta banakako zein taldekako musika proiektuek har dezakete parte. Baldintza bakarra: partaideetako bat UPV/EHUko unibertsitate komunitateko parte izatea (ikasle, AZP zein IIP). Finalistek, diru-saria lortzeaz gain, irailak 16an Arabako Unibertsitate Pabiloian joko dute.\nGainera, jasotako proposamenetatik G9 taldearen lehiaketa musikalean UPV/EHU ordezkatuko duen proiektua hautatuko da.\nInprimatu Sarajevoko tranbiaren zain poema, ikusgai\nPandemia dela eta kultur ekitaldi guztiak bertan behera gelditu dira. Egoera honen aurrean, eta pultsu kulturala ez galtze aldera, online izango diren hainbat ekimen jarri ditu abian EHUkulturak. Musika, antzerk...


funtzionatu - Elhuyar dictionaries\nNor osagarririk gabe\ndu ad. funcionar\nmakina horrek ez du funtzionatzen: esa máquina no funciona\nfuntzionatu, funtziona, funtzionatzen *Examples are automatically obtained from dabilena\n...funtzionatu\t...sare ezagunik ez badago ere, horrelako zerbaitek funtzionatzen duen susmoa dut. Hilabeteotan, prezioetan gutxienez, ados j...\n...bere babes osoa du, baina modu autonomoan funtzionatzen du, hasierako borondate izaera galdu gabe.ï¿½...\n...agusia ondo pasatzea bada ere, negoziolariek nola funtzionatzen duten erakutsi nahi dute, eta, bide batez, gaizto batzuek b...\n...tan estatu mailako gaikuntza duten Toki Administrazioko funtziona\n... ispilu baten aurrera baina ispiluak ez du funtzionatzen , ez du islatzen. Saiatzen naiz orduan...\n...? Posible litzateke apirilaren 26an joatea? Nola funtzionatzen duen jakin nahiko nuke. Oriamendi kalean ...\n...zenik. Hil arte funtzionatu zuen, esan du. Gauza guztiak esan...\nLurralde batek, ondo funtziona dezan, gobernatzen duen gobernu bat behar du, baina, funtzi...\n...euskaraz kontatzen aurretik gaztelaniaz kontatuta ondo funtzionatzen zuten zenbait txiste. Egoeraren deskribapen edo ...\n...nyo-renak, berriz, bi metro alboratuta ere funtzionatzen du.\nPuntu horretatik, XX. mende hasiera bitartean inguruhorretan ehunka urtetan zehar funtzionatu zuten hiriko antzinakoharategien eta azokaren hondakin arkeologikoak begietsi daitezke.>\nDesde este punto se pueden contemplar los restosarqueológicos de los antiguos mataderos y del mercado de laciudad, que funcionaron en dicha zona durante cientos deaños hasta principios del siglo XX.\nGizon eta emakumeak aldatuz joan diren markatutako papelekin funtzionatzen dugu, hauek askotan elkar topaketa ezinezko egiten dutelarik.Hitzaldi interesgarri baten bidez gaiari buruzko debatea sorraraziko da.>\nHombres y mujeres funcionamos con papeles establecidos que han ido cambiando, haciendo muchas veces difícil el encuentro.A través de una exposición amena y representativa se suscitará el debate sobre el tema.\nKafetegia funtzionatu izan duen bezala, UKEren abonatuei zerbitzu osagarria emateko bere jatorrian zuen helburu eta onuratik erabat aldentzen dela jo izan da.>\nLa cafetería tal y como funcionaba hasta ahora era un negocio cuya utilidad y beneficio eran opuestos casi por completo al fin con el que se abrió, que era ofrecer un servicio complementario a los abonados del IMD.\nHirugarren tokian, IES Ongarai ikastetxeko 4. Mailako beste talde bat sailkatu da, 24 orduz funtzionatuko lukeen ume zaintzaileen agentziaren ideiarekin.>\nEn tercer lugar, se ha clasificado un grupo de 3 alumnas de 4º de ESO del IES Ongarai, por una idea que proponía crear una agencia de canguros que funcionase las 24 horas.\nBost pabilioi horiek berdin berdinak dira. Horietariko bakoitzak modu independentean funtzionatuko du, gainerakoekin espazio edo sarbiderik partekatu gabe.>\nLos pabellones son idénticos y funcionarán de manera totalmente independiente, sin compartir espacio o acceso común alguno.


Euskara Sustatzeko Ekintza Plan berria abian du Hondarribiak. Noticias de Gipuzkoa\nEuskara Sustatzeko Ekintza Plan berria abian du Hondarribiak\nArgazkiko Kalean Kantuz bezalako ekimenek planaren ekintzen artean jarraitzen dute.\nEragileekin osatu den Aholku Batzordea izango da jarraipenerako tresna nagusia\nXabier Sagarzazu - Sábado, 12 de Mayo de 2018 - Actualizado a las 06:04h.\nhondarribia - Formalki apirilaren 27ko Udalbatzan eta aho batez onartu bazen ere, Hondarribiko Udalak abian ditu dagoeneko 2018 eta 2022 urteen arteko epea hartuko duen bere laugarren Euskara Sustazeko Ekintza Planaren zenbait egitasmo.\nPlan berri honek, beste behin, “Hondarribian euskararen ezagu-tzak (%70ean dagoenak) eta erabilerak (%24,6an) daukaten alde haundi hori murrizteko helburu nagusia” daukala azaldu dute Txomin Sagarzazu alkateak eta Arantxa Berrotaranek, Euskara arloko zinegotzi-buruak.\n“Hori lortzeko, plan estrategiko honek 50 neurri inguru biltzen ditu, guztira hamalau esparru nagusitan banatuta: Familia bidezko transmisioa, irakaskuntza, euskalduntze eta alfabetatzea, administrazioa, arlo sozio-ekonomikoa, aisia eta kirola, liburugintza, kulturgintza, publizitatea, hedabideak, euskararen kalitatea, informazioaren eta komunikazioaren teknologiak, sentsibilizazioa eta motibazioa”, azaldu dute udal gobernuko arduradunek.\nberritasuna Hondarribiko laugarren Euskara Sustatzeko Ekintza Plan honen berritasunetako bat Euskararen Aholku Batzordea sortzearena da. “Aholku batzorde honen sorrera-bilera apirilaren 10ean egin zen, hiriko elkarte eta eragileekin batera. Bilera oso positiboa izan zen, guztiok egiaztatu ahal izan genuelako Hondarribian euskararen erabilerak duen mailaren inguruko kezka partekatzen dugula eta honi guztion artean eta guztion ekarpenekin bultzada nabarmena emateko gogoa eta asmoak daudela”, azaldu du Sagarzazu alkateak.\nEuskararen Aholku Batzorde honen senean merkataritza eta ostalaritza, hezkuntza eta kultura eta kirola eta aisialdia ardatz izango dituzten hiru azpibatzordetan lan egitea ere erabaki da.\n“Batzordea oso tresna ona izango delakoan gaude, ekintzen xehetasunak eta egindakoaren balorazioa jende askoren artean landu eta partekatzearekin, ikuspuntu desberdinetatik ikusi eta landu ahal izango dugulako euskararen erabilera bultzatzea”, esan zuen Sagarzazuk.\neuskaraldia, mugarri Ekintza plan honen baitan, datozen hilabeteetako erronka nagusiena “Hondarribian, Euskal Herriko beste txokoetan egingo den bezala, Euskaraldia bultzatu eta honekin euskararen erabilera mailan aurreran-tzako mugarria jartzea” izango dela azaldu du, bere aldetik, Arantxa Berrotaran zinegotziak.\nUdalak, datozen egunetan, webgunean jarriko du eskura 2018-2022 Euskara Sustatzeko Ekintza Plana.


Aralarko santutegian Aste Santua - Sakana - Guaixe.eus\nAralarko santutegian Aste Santua\nGuaixe 2021-03-31 18:49\nEgunero elizkizunak eginen dira.\nKristau egutegiko data garrantzitsuak ditugu aurrean eta horiek ere Aralarko santutegian isla dute. Ostegun eta Ostiral Santuetan, 17:00etan, mezak izanen dira santutegian. Larunbateko elizkizuna, berriz, 20:00etan izanen da. Eta, despeditzeko, Pazko Egunean, igandero bezala, 12:30ean izanen da meza.\nPazko Egunean kristauek Jesusen pizkundea ospatzen dute eta, hain zuzen, egun horretan Aralarko aingeruaren irudiak santutegia utziko du bere herriz herriko ibilbideari ekiteko. Aralarko Deun Mikel kofradiakotik jakinarazi dutenez, aurtengo irteera ez dela aurreko urteetakoa bezalakoa izanen: “16:30ean abiatuko da santutegitik, baina pandemia dela eta, ez da Baraibarreraino basoz joanen. Artxuetako bidegurutzeraino joanen da eta bertan Agur Mikel aingeru abestuko zaio”.


Eskualdeko futbol taldeak ligako lehen garaipenaren bila aterako dira - Lea-Artibai eta Mutrikuko Hitza : Lea-Artibai eta Mutrikuko Hitza\nEskualdeko futbol taldeak ligako lehen garaipenaren bila aterako dira\nIragan asteburuan hasi zituzten liga txapelketak eta bakarrik Lekeitio Futbol Taldeak lortu zuen garaipena. Lehentasun mailara jaitsi berri, lehen urrats sendoa eman zuten Mikel Badiolak entrenatutako mutilek. Bihar 18:15ean jokatuko dute Galearen aurka, Getxoko Bolue futbol zelaian. Lekeitiarrak bigarren garaipenaren bila aterako dira berdegunera, bi neurketatik bi irabazi asmoz.\nJosu Aldazabal, Aurrerako jokalari markina-xemeindarra. Argazkia: Aurrera KE\nEskualdeko gainontzeko taldeentzat ere ligako lehen partidua irabazteko beste aukera bat helduko da bihar eta etzi. Zelairatzen lehena Mutriku Futbol Taldeko nesken taldea izango da 15:45ean Eibar hartuko dute San Miguelen, iragan asteko Oñatiko porrotaren ostean. 17:00etan berriz Ondarroako Aurrerak jokatuko du Zaldupen. Ibon Lopezen taldeak Ohorezko Mailara igo berria den SD Etxebarri izango du aurkari. Bihar jokatuko duen beste taldea Berriatuko izango da. Bilboko El Fango zelaian arituko dira Erketz Azkuerenak 18:00etatik aurrera, Urretxindorraren aurka. Mutriku FT-ko Ohorezko Mailako taldeak eta Artibaik aldiz domekan jokatuko dute. Mutrikuarrentzat, ligako laugarren jardunaldia izango da, eta lehen garaipena lortzen saiatuko dira. Mutrikuarrak eta oreretarrak puntu bakar batekin daude sailkapenean. Berdegunera irtetzen azkena Artibai Futbol Taldea izango da. 17:00etatik aurrera Mungia hartuko dute Barroetan.


Petición · Europako Parlamentuko gure ordezkariak: Gure mugikorrek ez dezatela izan odolezko mineralik · Change.org\nGure mugikorrek ez dezatela izan odolezko mineralik\nEsta petición ha conseguido 25.121 firmas\nALBOAN ha iniciado esta petición dirigida a Europako Parlamentuko gure ordezkariak\nPantaila honen atzetik urrea, eztainua, wolframioa eta tantalioa daude; baita gatazka-eremuetatik edo gatazkak izateko arrisku handia duten eremuetatik etorritako beste hainbat mineral ere. Zure telefono mugikorrean, zure tableten, erabiltzen dituzun ordenagailuetan eta gure eguneroko bizitzako beste elementu askotan (autoetan, bonbilletan, bitxietan) daude. Zoritxarrez, haien erauzketa eta salerosketa talde armatuen finantzazioarekin lotuta dago Kongoko Errepublika Demokratikoaren ekialdean, Kolonbian, Hondurasen, Myanmaren eta abar. Zerrenda amaigabea da eta kontsumismo elektronikoak eragiten duen biktima kopurua ere bai.\n2017an Europar Batasunak gatazka-eremuetan mineralen hornidura arduratsua sustatzeko lege bat onartzea lortu genuen. Berri ona da, baina ez da nahikoa. Mineral gordin edo prozesatuko inportatzaileei bakarrik eragiten die, eta 2021eko urtarrilaren 1 arte ez da eraginkorra izango. Horregatik, teknologiaren eta giza eskubideak urratzen dituztenen arteko lotura apurtzeko zure sinadura behar dugu. Zuk sinatuz gero, hau lortuko dugu:\nHerritarren eskaeraren berri izatea, Gatazkarik Gabeko Teknologia bat lortzeko.\nEuropan ditugun gure ordezkari politikoak eraginkortasunez onartu zuten erregulazioa aplika dezaten konbentzitzea, eta zuzen ezartzeko beharrezkoak diren neurri osagarriak har ditzaten.\nTresna elektronikoen erosketan irizpide etikoak sar ditzatela eskatzea gure administrazio publikoei.\nMineral horiek erabiltzen dituzten enpresei beraien hornidura-kateetan behar bezala jardun dezaten eskatzea.\nParte hartu gure kanpainan. Sinatu eta zabaldu!\nEuropako Parlamentuko gure ordezkariak: Gure mugikorrek ez dezatela izan odolezko mineralik\nHoy: ALBOAN cuenta con tu ayuda\nALBOAN necesita tu ayuda con esta petición «Europako Parlamentuko gure ordezkariak: Gure mugikorrek ez dezatela izan odolezko mineralik». Únete a ALBOAN y 25.120 personas que ya han firmado.


..........::::: zaldibia.org :::::.......... Goi_Tentsioko_linea_bere_etxetik_joatea_ez_litzaiokeela_gustatuko_onartu_du_REE-ko_teknikari_batek\nBideoan ikus daitekeenez, teknikariak, dorreak non jarriko dituzten esateaz gain, bere etxetik hain gertu igarotzea ez litzaiokeela gustatuko aitortu zion zeraindarrari. Lurra Sareak bideo bat igo du sarera, baserritarraren adierazpenekin.\nGoierriko Goi tentsioko linearen aurkako plataformaren kideen esanetan, azpiegitura hauek “herriguneetatik 500 metrora joan behar dira gutxienez”. Dicastillo eta Ezkio-Itsaso lotuko dituen linearen kasuan, “43 herritan ez da betetzen arau hori”. Goierrin, “Zerain, Mutiloa, Ormaiztegi eta Gabiriaren kasuan “herrigunetik oso hurbil pasako da linea”.\nLOTURA: Zaldibiako Udalak tentsio altuko linearen aurkako mozioa onartu zuen.


Bazkardoko Txokoa: azaroa 2013\nIntxaurra azalak erabiliz eskulan dotoreak egin ditugu. Perretxiku, dortoka eta itsasontzi ikusgarriak. Gu gara artistak gu!\nUdazkena gure geletara ere iritsi da. Gauza ugari egin ditugu, eta horien artean, gelako zuhaitzak apaindu ditugu.\nOstadarra ere egin dugu. Ikusi zeinen artelan polita!\nEguraldia petraltzen ari dela dirudien honetan 'Udazkeneko erakusketa' egin berri dugu HH 5 urteko ikasleok. Joan den ostiralean, gelak dotore dotore apaindu eta etxekoen bisita jaso genuen!\nBertan ikusi ahal izan zuten gai honetan zehar egin dugun lan guztia: udazkeneko irudiak koloreztatu, hostoak biltzera joan, hostoak tenperaz margotu eta estanpazioak egin, plastilinazko perretxikoak sortu...\nUdazkena izan dugu hizpide azken hilabetean eta etxetik ere urtaro honekin lotutako hamaika gauza ekarri ditugu. Bereziki garai honetako fruitu eta jakiak: gaztainak, urrak, intxaurrak, almendrak, kalabazak, mizpirak, perretxikoak, piperrak, sagarrak, hainbat zaporetako mermeladak...\nOso gustura aritu gara eta lan asko egin badugu ere oso pozik gaude emaitzarekin. Gainera izugarri ikasi dugu!\nOrain buru-belarri gabiltza antzerkia prestatzen. Segituan izango duzue berriro gure berri, ondo ondo izan eta laster arte lagunak!\nEtiketak: HH-5, Udazkeneko erakusketa\nBUELTATXO POLITA EGIN DUGU!\nIkusten duzuen bezala HH 3 urtekoak aurten lehenengo aldiz bueltatxo bat ematera atera gara.\nOrain arte ikastolako txoko guztiak ezagutu ditugu eta bagenuen kanpora irteteko gogoa. Andereñoak esan zigun kalean txintxo eta binaka ibiltzen ikasi behar dugula eta argazkietan ikus dezakezuen bezala halaxe egin genuen.\nGainera, ikastola inguruko bazterrak oso erakargarriak daude, zuhaitzen koloreak aldatzen hasi dira, lurra hostoz betetzen hasi da, eguraldia frexkatzen ari da...\nBerriz ere kalera ateratzeko irrikitan gaude!!!


LABEAN - Arabako Mendiak\nEskualdearen egituraketa gorabeheratsua da, eta azalera gehiena 600 metrotik gorakoa da; horrek dakarren gogortasun klimatikoa neguko eta udako tenperaturen arteko kontraste handiek ezaugarritzen dute. Eskualde honek 477,72 Km2-ko azalera du, lehen aipatutako 6 udalerriak osatzen dituzten 47 herri txikien edo sakabanatutako guneen artean banatuta. 2013an 3.170 biztanle zituen erroldatuta, eta, ondorioz, 6,64 bizt/km2-ko populazio-dentsitatea zuen, Arabako edo EAEko gainerakoekin alderatuta askoz txikiagoa.\n2007-2013 aldian eskualdean biztanleria-igoera txiki bat egon zen arren, gaur egun, aurreko aldiko joera lehengoratu egin da, eta biztanleria-galera % 3koa izan da. Batez besteko zahartze-tasa % 27,06 da, eta batez besteko maskulinotasun-indizea 125,725; Bernedo eta Harana nabarmentzen dira, 140tik gorako indizeekin.\nLangabezia tasa %7,38koa da. Eskualdean industria jarduera Bernedo, Kanpezu eta Maeztu udalerrietan biltzen da. Biztanle bakoitzeko BPG 85.655 €-koa da Bernedon eta 19.017 €-koa Urizaharrean. Batez besteko errenta pertsonala 15.640 €-koa da Haranan eta 22.680 €-koa Urizaharran, eta aurreko aldiarekiko (2007-2013) joera-aldaketa nabari da, errenta horiek nabarmen jaitsi baitira eta, ondorioz, herritarren erosteko ahalmena galdu baita.\nSektore ekonomiko desberdinen adierazgarritasunari dagokionez, Arabako Mendialdea landa-eskualdea da oraindik ere, eta lehen sektoreak garrantzi handia du, lurralde osoaren batez besteko ehunekoa eta erorikoaren batez bestekoa baino handiagoa. Jarduera turistikoari dagokionez, azken urteetako datuetan eta joeran oinarrituta, esan daiteke goranzko joera duela eta eskualdea indartzen lagun dezakeela, ez bakarrik maila ekonomikoan, baita biztanleria finkatzeari dagokionez ere.


Nafarroako hedabideak aurrera - Topagunea | Euskaltzaleen Topagunea\nEuskaltzaleen Topagunea - 14/09/15\nERRAN izanen da Baztan, Malerreka eta Bortzirietan lanean diharduten euskarazko komunikabideak batuko dituen agerkari digitalaren izena. Horrela erabaki dute Ttipi-Ttapa Fundazioak, Xorroxin Irratiak eta Xaloa Telebistak. Udazkenean zehar zehaztuko dira agerkarien edukiak, komunitatearen osaketa eta, harremanak landuko dira eskualde zabal agenteekin. Hartara, dena ongi bidean, abenduan martxan jarriko da.\nBide beretik dabiltza Iruñerrian. Orain gutxi Xaloa telebistak baimena eskuratu zuen Iruñerrian ere emititu ahal izateko. Berri pozgarria da, baina aldi berean erronka handia ekarri du, oso zaila baita euskarazko telebista bat Iruñerrian egonkortzea. Hala ere, asmoa da abenduan emititzen hastea, modu xume-xumean bada ere. Aldi berean Iruñerriko agerkari digitala ere martxan jartzeko lanean dabiltza bertako bazkideak. Agerkaria ere abendurako martxan jarri nahi da Euskalerria Irratiaren inguruan egituratuz.


Elizondotik Iruñerrira jauzia\nKomunikazioa > Hedabideak > Euskarazko hedabideak > Xaloa\nXaloa Telebistak lehen urratsak 1997an eman zituen Elizondon. Inguruko eskualdeetara iristen da seinalea. Urte erdi da telebistak Iruñerrira jauzi egin duela. Zazpi langile ari dira Iruñerriko lantaldean.\nEzkerretik eskuinera, zutik: Josu Santesteban, Xabier Sobrino, Larraitz Amadotz eta Joseba Igarabide. Eserita, Maialen Epaltza, Eider Madina, Iñaki Atxa eta Haritz Sanz.Xaloa Telebista\nIruñerriak euskara hutsezko tokiko telebista du otsailaren 2az geroztik. Xaloa Telebistak 2013an Iruñerrian Lurreko Telebista Digital bidez emititzeko lizentzia lortu zuen. Urtebete geroago, 2014ko azaroan, crowdfounding kanpaina martxan jarri zuten, besteak beste errepikagailuek izan zituzten kostuei aurre egiteko. Berriozarko kulturgunean dute egoitza, eta emititzen hasi zirenetik bost hilabete bete behar dituzten honetan, egunero hiru orduko ekoizpen propioa egiteko bidean dira.\n1997an Elizondon duten egoitzatik emititzen hasi zirenetik Baztan, Bidasoa, Malerreka, Urdazubi eta Zugarramurdi eskualdeetako herritarrengandik gertu izan dira. 2013an Nafarroa osoan eta Iruñerrian emititzeko lizentzia lortu bazuten ere, inbertsioari aurre egin ezin ziotenez, Nafarroa osoan emititzeari uko egin zioten. Ostera, Iruñerrian emititzen hasteko proiektua garatzen hasi ziren.\n53.760 euro hasteko\nXaloa TB ez da telebista handi bat; poliki-poliki hasi eta Iruñerriko herritarrei zerbitzua eskainiko dien telebista baizik. 2014ko azaroan, Tokikomekin (tokiko komunikabideen bateragunea) batera crowdfounding kanpaina martxan jarri zuten Karena plataformaren bidez.\nProiektuak Udalbiltza, Topagunea, AEK eta beste hainbat erakunderen babesa jaso eta 53.760 euro bildu zituen, herritarren, erakundeen eta herri mugimenduetako taldeen ekarpenari esker. Horrela, besteak beste, emititzen hasteko beharrezkoak ziren errepikagailuak eskuratu zituzten. Errepikagailu nagusia Elomendin daukate, eta horri esker, Xaloak ez ezik Hamaika Telebistak eta Nafar Telebistak ere emititzeko aukera dute. Ezkaba menditik ere seinalea emititzen dute.\nEuskaratik eta euskaraz, Iruñerria euskalduntzeko tresna\nBost hilabeteko ibilbidean Iruñerriko elkarte eta erakundeek parte hartzeko aukera izan dute. Horixe da Xaloa Telebistaren helburuetako bat: elkarte eta erakundeek haien asmoak, gogoetak eta kaleratu nahi duten informazioa emateko euren esku izanen duten tresna izatea, alegia. Horrek lana eskatzen duela argi dute Xaloa Telebistako kideek, horregatik informazio hori zabaltzeko modua oso ongi finkatzea dute erronketako bat.\nXaloa Telebistaren lan egiteko modua elkarlana da eta hurbiltzen den edozein erakundek, elkartek eta herritarrek harrera ona izanen du esku artean duen proiektua aitzina ateratzeko orduan. Elkarlanean aritzea du xede Xaloak, dituzten tresnak eta baliabideak, euskaratik eta euskaraz, gizartearen zerbitzura jarriz.\nXaloa Telebista Iruñerria osoko etxeetan ikusi beharko balitz ere, Ezkaba menditik ateratzen den seinalearen indarrarekin arazoak izaten ari dira. LTDko 38. kanalean sintonizatu behar dute herritarrek Xaloa ikusi ahal izateko. Irailerako seinalea indartu eta Iruñerria osoan ikusteko aukera egonen da.\nEkoizpen propioa helburu\nOtsailaren 2an hasi baziren ere emititzen, 2014ko abenduan proba saioak egin zituzten Xaloa Telebistaren bestelako saioak emitituz. Urtarrilean albistegia egunero egiten hasi ziren eta gerora bi magazin jarri zituzten abian: bata goizean eta bertzea arratsaldekoa. Programa berezituak emititzen hasi dira duela gutxi. Egingo dituzten bost saio berezituetako protagonistak haurrak, kultura eta kirola izanen dira. Dagoeneko hiru orduko ekoizpen propioa egiten dute eta irailerako eguneroko emisioa egonkortzea dute helburu.\nBerriozarko kulturgunean du egoitza Xaloa Telebistak. Oraindik estudioak egokitzen ari dira, grabazio plato egokiak izan daitezen. Zazpi kazetari eta teknikariz osatutako taldea ari da lanean. Eider Madina eta Josu Santesteban albistegia zuzentzeaz eta edukia sortzeaz arduratzen dira. Maialen Epaltza izan da orain gutxi arte goizeko magazineko gidaria. Larraitz Amadotz da arratsaldeko magazineko gidaria. Arratsaldero gai zehatz bat ardatz hartzen dute: astelehenetan kirola, astearteetan udal kontuak, asteazkenetan kultura, ostegunetan ekonomia eta politika, eta ostiraletan aisialdia. Xabier Sobrino aipatutako saio berezituak egiten ari da. Horien inguruan, editatzen eta kontrol mahaian, Iñaki Atxa eta Haritz Sanz dabiltza.\nKanal hauetan artxibatua: Xaloa | Euskara Nafarroan\nXaloa kanaletik interesatuko zaizu...


Abenduaren 1ean jokatuko da Bikote Mistoen Lasterketa - Zarautz - Zarauzkohitza.eus\nAbenduaren 1ean jokatuko da Bikote Mistoen Lasterketa\nZarauzko Hitza 2019-11-02 12:03\nBikote Mistoen Krosa. (Hitza)\nIzena emateko epea zabalik dago herrikrosa.eus webgunean; bikote bakoitzak 25 euro ordaindu beharko du inskripzioa egiterakoan.\nHilabete barru jokatuko da Zarauzko Bikote Mistoen Lasterketa, abenduaren 1ean, eta dagoeneko izena eman daiteke proban, herrikrosa.eus webgunearen bitartez. Bikoteko 25 euro ordaindu beharko da, eta epea hilaren 30eko 11:00etan bukatuko da. Egunean bertan ere eman ahalko da izena; kasu horretan, bikoteek 30 euro ordaindu beharko dute. Parte hartze muga 600 bikotekoa izango da.\nOhi bezala, 7,5 kilometroko ibilbidea osatu beharko dute lasterkariek, udal kiroldegitik hasi eta Musika plazan amaituz; nolabait ere, herriari bi itzuli eta erdi emango diote. Parte hartzaileek gehienez ere ordubete izango dute helmugaratzeko. Lehen hiru sailkatuek saria jasoko dute, baita lehen hiru bikote zarauztarrek ere.\nAntolatzaileek bi egunetan banatuko dituzte dortsalak, Aritzbatalde pilotalekuan: lasterketa bezperan, 17:30etik 19:00etara, eta egunean bertan, 09:30etik 11:00etara. Zarauzko Bikote Mistoen Lasterketa abenduaren 1ean jokatuko da, 11:30ean hasita.


Papirosen - FOCO PUNTO DE VISTA: Las trampas del tiempo - Nafarroako Filmoteka\nUrtarrilaren 24a, osteguna, 20:00etan.\nPelikulak BAFICIren (Buenos Airesko Zine Independentearen Nazioarteko Jaialdia) Argentinako lehiakortasunaren film onenaren saria eskuratu zuen pasa den abuztuan. Pelikulan, 74 minututan, biltzen dira filmatutako materialaren berrehun orduren inguruan hautatutako irudiak. Testuinguru-dibertsitate hori erakusten da oporretan, familia-bileretan nahiz eguneroko une txikietan jasotako grabazioen bitartez, eta etxeko bideoen mugimenduzko irudiarekin arte oso bat egingo da. Solnicki-k dokumental honetan kontatuko dizkigu haren familiaren barru-barruko alderdiak, atzean geratutako baina ahaztea komeni ez den iraganaren eragin indartsuarekin.\nPapirosen filmak ondoan ipintzen ditu argentinar familia judu baten lau generazio ezberdin biltzen dituzten denboraldi eta formatu filmiko ezberdinak, eta batzen duten hari ikusezinak erakusten ditu, botere-jolasak, sentimenduak eta kontraesanak. Dokumentalaren filmaketa eta edizioa hamaika urtez luzatu zen, Gastón Solnickiren bizitzaren ia herena. Hark baieztatzen du bere buruarekin batera egin zuela haren bizitzaren une ezberdinetan. Denbora horretan, harez gain, pertsonaiak, filmatzeko modua eta formatuak aldatu ziren.\nZuzendaritza: Gastón Solnicki\nGidoia: Gastón Solnicki\nEkoizpena: Andrea Kleinman\nAntzezleak: Víctor Solnicki, Mirta Najdorf, Mateo Tarlowsky, Pola Winicki, Sebastián Tarlowsky

 Hizkuntza: gazteleraz.

 Iraupena: 74 min.
\nUrtarrilaren 10a, osteguna, 20:00etan.\nUrtarrilaren 17a, osteguna, 20:00etan.\nUrtarrilaren 31, osteguna, 20:00etan.


MENDIKOLORE: MONTEIXO 2904 mt Vallferrera (Lleida)\n2016-08-11 PLA DE LA FARGA (1445m). Duela 24 urte izan ginen Vallferreran, hemengo hirumilako guztiak egiten egun batean. Gaur Monteixo da helburua eta kotxez Pla de la Selva-raino joatea da, baina ez ginen gogoratzen dagoen pistarekin, eta Pla de la Farga-ra heldu garenean, bertan utzi dugu kotxea eta hemendik hasi dugu ibilaldia.\nPla de la Selva-ra igotzeko, pistatik kanpo markatuta dagoen bide oso polita jarraitu dugu. Ordu erdi bat kostatu zaigu heltzea. Okerrena hemen hasi da. Bagenekigun Aixeus haranera igotzeko pista luzea dagoela, eta ez zegoela ondo kotxe arruntetzat. Baina gero ikusi dugu, behekoaren antzekoa dela eta, jeisterakoan kotxe asko ikusi ditugu bertan. Gu beraz, pistatik gora, beste ordubete bat.\nHona heldu garenerako ordu t'erdi igaro dugu, eta Pla de la Selva-tik hona oso astuna eta gogorra egin zaigu. Hemen hasten da Monteixorako mendi bidea.\nAixeus lakutik erortzen diren urjauziak.\nLakura heltzeko malda handia igo behar da, baina hemen gustorago goaz. Orain ez dabil jenderik.\nHau da igotzen ari garen sakana. Atzean, Baborte, Sotllo, Pica d'Estats eta abarrak hasi dira agertzen.\nAixeus lakua. Toki zirraragarria!\nNoris-Monteixo zirkoan, lakuaren ondoan.\nLakua behean uzten.\nVerdaguer-Pica d'Estats-Gabarró hirukotea. Nolako oroipenak...\nLakutik gora ere maldak handiak izaten jarraitzen dute. Eskuineko lepotxo horretara igo behar dugu.\nAixeus lakua eta Pica Roja, Vallferrerako beste mendi ezagun bat.\nBidea oso ondo antzematen da eta ondo markatuta dago. Beste lepo horretara orain. Hortik jadanik tontorra ikusiko dugu.\nAtzean agertzen zaigu Monteixoren tontorra.\nMaldito Mendiak, Roussell-etik Maladet-ra doan mendilerro guztia, Aneto barne.\nAztean daukagun dekoratua ez da aldatzen, baina asko zabaltzen ari da. Baborte, Sotllo, Pica, Canalbona,...\nBezperan igotako Mainera erdian, Peguera, Pala Pedregosa,...\nMonteixo-ren azkenengo zatia. Ezkerreko ertzetik da bide erosoena.\n1992an Pica d' Estats-en. Nola pasatzen diren urteak!!!\nMONTEIXO (2904m). Duela 24 urte bizitako gertaerak gogoratzen... Aurrean daukagun mendilerroa zeharkatu genuen.\nAndorra aldera begira. Horiek ere ezagutzen ditugu.\nEz gara bakarrik egon tontorrean. Mendi nahiko bisitatua da, eta Areu herritik bertatik igo dutenekin elkartu gara. Bide arruntena dela esan daiteke. Gainera lasterketa bat ere egiten da. Gu orain beheruntz, toki beretik. Eskuinean Pica Roja.\nErtzean, Aixeus lakua baino 530m gorago.\nAixeus lakua. Ikuspegi ederra daukagu, eta bere ertzean jende dexente dagoela ikusten dugu.\nLakua eta Pica-ren mendilerro guztia.\nErtzetik jeisten harri solte askorekin.\nMonteixo-tik Noris-era doan ertza eta Aixeus laku aldera erortzen diren espoloi eta kanalak.\nPozik arkaitz gorriko bretxan. Kontrasteak!\nLaku gaineko malda belartsuetan. Orain ez gara geratuko lakuan, jende ugari baitago (horrela ikusiko dugu goiko aparkalekua kotxez beteta).\nLakutik behera. Orain ez gabiltza bakarrik.\nAixeus-eko aparkalekutik behera pista gogaikarria jarraituko dugu. Eskerrak badaudela ikusteko gauzak...\nEta ibilaldiaren bukaera Pla de la Farga-n. 1460 garaiera-aldea egin dugu gora eta behera. Pla de la Selva-tik Aixeus-era dagoen pista zatia (ea bi orduko joan-etorria) kenduta, oso ibilaldi ederra izan da. Azkenean zazpi bat ordu izan dira. Aixeus-eraino kotxez igota, goizeko ibilaldia izan daiteke.\nPla de la Farga-n dagoen mapa. Badaude ezagutzeko tokiak oraindik...\nAREU herria. Hemendik ateratzen da Vallferrera-ra joateko pista. Pla de la Farga-ra 5 km dira.\nSanta María de la Torre eliza, Areu herriaren kanpokaldean.\nElizako atea. Orain Espot-era goaz berriz, bertan lo egin eta bihar Colomers aldera joateko.\nEgilea: Mendikolore ordua: 13:28


Eklektiko eta gazte dator Maitaldia — dantzan.eus\nHemen zaude: Hasiera › Hemeroteka › Eklektiko eta gazte dator Maitaldia\nEklektiko eta gazte dator Maitaldia\nIrailaren 9tik 18ra 31 konpainia aldizkatuko dira Miarritzeko dantza jaialdian\nEskas hori esplikatu du dantza munduko egoera ekonomiko «biziki zailagatik». Dena dela, sos gutxiagorekin bada ere, interesak bat baino gehiago dauzka jaialdiaren 21. ekitaldiak, Malandainen iduriko. Batetik, oraindik ezezagunak eta, beraz, merkeagoak baina laster erreferentzia bilakatuko diren konpainiaren bisita. Zuzendari artistikoarentzat, dantzari gazteei «baldintza oneko taula gainak eskaintzea ere bada jaialdi baten betekizuna».\nLagundu beharreko gazte horien artean, Sos Danse kolektiboa dago. Sofie Dubs eta Sole Medinak osatua, hasi berriak dira baina ezagutzekoak, Maitaldikoen iritziz. Espazio publikoa adierazpen espazio ere badela aldarrikatzen du kolektiboak. Beste gazte bat aipatzekoa aurten berean bere konpainia sortu duen Fabian Thome dantzaria da. Donibane Lohizunen sortua, flamenkoaren munduan dantzari gisa ezagutua, hizkuntza propioa lantzeko gogoak bere konpainia sortzera bultzatu zuen. Miarritzera Desde el sofá sorkuntza ekarriko du. Malaindainek segurtatu du taula gaina pizteko gaitasuna duen horietakoa dela, bere «karisma harrigarriarekin».\nSostengatu beharreko beste konpainia bat Sebastien Perraultena da, zuzendari artistikoak dioenaz. Perrault «zerbait erraitekoa» duen gazte bat dela deritzo Malandainek. Dantzari horrek Caïn ikusgarria ekarriko du jaialdira.\nPerraultek ez du lehen aldia jaialdian, baina Malandainentzat inportantea da fidelitate bat erakustea gustukoak dituzten dantzariei. Eta, Perraultenaren gisara, konpainia bat baino gehiago dira aurten aitzineko urteetan jadanik etorriak diren horietakoak. Horien artean Vilcanota konpainia dago. «Dantza munduan arraroa da irria. Eta hauekin ahotik ezin utzizko momentu bat pasatzeko aukera» badagoela azpimarratu du Eloixa Ospitalek, jaialdia antolatzen duen Biarritz Culture elkarteko ordezkariak. Malandainek gehitu du aitzineko bisitan, justuki, ikusle guti bildu zela bere emanaldira eta pena izan zela. Aldi honetan gehiago etortzea espero du. Jaialdiaren beste fidelen artean, Boli Kostako Georges Momboye koreografo eta dantzaria dago. Aldi honetan, bere dantzariekin batera David Drouard koreografoarekin lan egin dute Chantier konpainiaren baitan. Miarritzen l'Anneau de Salomon eskainiko dute. Ariadone konpainia ere bada Maitaldiaren usaiako bisitaria. Baina aldi honetan haurrentzako ikusgarri bat du prestatua, Chez Ikkyû izenekoa.\nEsanguratsu, fidel edo gazte ezezagun, orotara 31 konpainia dira etorriko jaialdira, eta, usaian bezala, estilo guztien ordezkari. Neoklasikoak izanen ditu bere saioak. Dela Ballet d'Europerekin, edo, nolaz ez, Malandainen Biarritz Balletarekin. Lucifer sorkuntzaren ondoan, L'Amour Sorcier eta Boléro-a emanen ditu Lapurdiko konpainiak. Flamenkoak Israel Galvan izanen du. Hip hopak, Pierre Rigal. Ikusleak sakonki inarrosiko dituen antzerki-dantza nahasketa den Yann Lheureuxeren Reach our soul ere izanen da. Euskaldunen artean, Maritzuli eta Dantza Hirian egitasmoan aurten saridunak.\nFabian Thome dantzariaren «karisma harrigarria» ikusteko aukera emanen du aurten Maitaldiak. / MARTA VIDANES


Kinesiofobia | Aixebe & Abante\nPosted on marzo 3, 2018 por Oier Gorosabel Larrañaga en ariketak, beste terapiak, fisioterapia, minaren_pedagogia, psikologia // 0 Comentarios\nKontsultan kaxa bat prestatu genuen, 5 bat kilokoa. Patxi hurrengo fisioterapia saiora etorri zenean, ezohiko ariketa proposatu genion: kaxa lurretik jasotzea. Begiak asko zabaldu zituen, eta izerditan hasi zen: bera lesionatu zuen mugimendua zen hori! Kostatu zitzaigun konbentzitzea, baina, azkenean, makurtu egin zen; kaxari heldu, atzera jaiki, eta… listo. Minik ez. Ederra poza! Horixe izan zen traba egiten zigun beldurrari aurre egiteko lehenengo pausua. Hortik aurrera, kaxari kiloak gehitu genizkion, pixkanaka. Pisua handitu ahala nekea eta eragozpenen bat agertzen zenean, progresioa gelditzen genuen eta ergonomia egokitzeko aprobetxatzen genuen. Bizikletarekin ere sistema bertsua jarraitu genuen. Horrela, pixkanaka, Patxik bere lehengo bizimodua berreskuratu zuen, eta ziatika guztiz desagertu zen.\nBertso zaharrak dioenez, “surtan jartzean probatutzen da nolakoa den eltzea”. Horixe da kontua hemen ere: ez dugu jakingo gorputza sendatu den harik eta min ematen zigun mugimendua berriro egin arte. Eta sendatze prozesua burutzeko ere garrantzitsua izango da mugimendu horixe bera egitea eta lantzea, beldurra galtzeko eta sendotasuna irabazteko.\nGaur8rako, 2018ko epaillan 3a.


About: Elio Vittorini\nElio Vittorini (Sirakusa, Sizilia, Italia, 1908ko uztailaren 23a - Milan, Italia, 1966ko otsailaren 12a) italierazko idazlea eta itzultzailea izan zen. Florentziako La Stampa eta Solaria aldizkarietan idatzi zituen lehen kontakizunak. Bere lehen eleberrietan kritika zorrotza egin zion italiar gizarteari: Piccola borghesia (1931, Burgesia txikia), Il garofano rosso (1933, Krabelin gorria) eta Conversazione in Sicilia (1941, Elkarrizketa Sizilian). Ondoren Uomini e no (1945, Gizona eta ez), Il Sempione strizza l´occhio al Fréjus (1947, Gizarajoa Frejusi begi-keinua egiten), Le donne di Messina (1949, Messinaren andereak), Diario in pubblico (1957, Egutegia jendaurrean) eta La città del mondo (1969, Munduko hiria). Bere garaiko Estatu Batuetako idazle asko ezagutarazi zituen Italian, baita haien zenbait obra italierara itzuli ere. (eu)\nElio Vittorini (Sirakusa, Sizilia, Italia, 1908ko uztailaren 23a - Milan, Italia, 1966ko otsailaren 12a) italierazko idazlea eta itzultzailea izan zen. Florentziako La Stampa eta Solaria aldizkarietan idatzi zituen lehen kontakizunak. Bere lehen eleberrietan kritika zorrotza egin zion italiar gizarteari: Piccola borghesia (1931, Burgesia txikia), Il garofano rosso (1933, Krabelin gorria) eta Conversazione in Sicilia (1941, Elkarrizketa Sizilian). Ondoren Uomini e no (1945, Gizona eta ez), Il Sempione strizza l´occhio al Fréjus (1947, Gizarajoa Frejusi begi-keinua egiten), Le donne di Messina (1949, Messinaren andereak), Diario in pubblico (1957, Egutegia jendaurrean) eta La città del mondo (1969, Munduko hiria). Bere garaiko Estatu Batuetako idazle asko ezagutarazi zituen Italian, baita ha (eu)\nElio Vittorini (eu)


"Gure eskaintza teknologikoak gizarteari balioa ematen dioten aplikazioak garatzen ditu" - CEIT-IK4\n"Gure eskaintza teknologikoak gizarteari balioa ematen dioten aplikazioak garatzen ditu"\nElkarrizketa Sergio Sáezi, SECPhO Klusterreko managerrari, Ceit-Ik4 zentroan egindako Zuzendaritza Batzordea dela eta\nCEIT-Ik4 zentroak hilaren 28an Argiaren Teknologien Klusterraren (SECPhO) Zuzendaritza Batzordearen bilera hartu zuen. Saio horretan, Argiaren Nazioarteko Urtean, 2015ean, egindako jardueren balantzea egin zen eta aurtengorako helburuak ezarri ziren.\nBatzordea 60 enpresak, zentro teknologikok eta ikerketa taldek osatzen dute gutxi gorabehera, eta xedetzat du argiaren teknologiak bultzatzea, hala nola laster sistemak, bai eta energia fotovoltaikoa edo sentsoreak ere, osasunaren, garraioaren, telekomunikazioen, ingurumenaren eta fabrikazio aurreratuaren arloetan, besteak beste.\nHorretarako, Sergio Sáezek, Klusterraren managerrak, zera adierazi du: "adituen talde bat dugu eskaintza teknologiko aberatsa eta gizarteari balioa ematen dioten aplikazioak garatzeko sektoreak konektatzeko".\nAzken urteotan argiaren zientziak lortutako mugarri garrantzitsuenen artean, Saézek hau azpimarratu du: "zuntz optikoaren inpaktua komunikazioetan, aukera eman baitu gaur egun ezagutzen dugun banda zabaleko Internet izateko, eta horrek ahalbidetzen dut bideoak eta informazio kantitate handiak azkar trukatzea. Gainera, laserraren aplikazioak tratamendu medikoetara egin duen jauzia. Eta azkenik, ledak izan duen iraultza argiztapen iturri gisa, energia aurreztea eta ingurumenerako onurak eragiten baititu".\nAhalmen horiek guztiak aintzat hartuta, adituaren hitzetan etorkizun handia du fotonikak: "Garapen aukerak izugarriak dira hainbat arlotan, hala nola medikuntzan; izan ere, argiak zeregin oso garrantzitsua izango du diagnostiko goiztiarrean nahiz gaur egun hilkortasun tasa handia duten gaixotasunen tratamenduan. Gainera, nanoteknologiak ere iraultza izango du, diziplina horretan argiaren teknologiek eskala horretan ikusteko eta eraikitzeko aukera ematen baitute" zehaztu du Sáezek.\nLortutako aurrerapenen adibide gisa, CEIT-Ik4 zentroaren ikerketa nabarmentzen da; izan ere, laserra erabili da "argi iturri berri gisa, gero eta pultsu laburragoekin, femtosegundo gutxi batzuen ordenakoak, industria prozesu berrien garapenean eta azalera funtzionalak sortzean txertatuta, laser horien zehaztasunari esker. Hain zuzen, zehaztasun hori mikrometro bat baino txikiagoa izan ohi da".


Debagoiena, munduko zientziaren erakusleiho - Debagoiena - 2014-04-03 - Goiena.eus\nDebagoiena, munduko zientziaren erakusleiho\nUbane Madera 2014-04-01 08:00\nGenevatik gertu dagoen Hadroi Talkagailu Erraldoia.\n"Azken boladan egin diren deskubrimendu zientifikorik inportanteenetakoen artean egon daiteke Higgs bosoiaren aurkikuntza, eta horretan parte izan dute Elayko langileek. 6.500.000 pieza baino gehiago egin dituzte haiek, CERNeko detektoreetan (Ikerketa Nuklearretarako Europako Kontseilua) eta hango aparailuetan dagoeneko instalatuta daudenak, eta euren lanarekin hori eraiki da".\nHori abiapuntu antolatu ditu Jakiundek, Zientzia, Arte eta Letren Euskal Herriko akademiak, bi hitzaldi Debagoienean datorren eguenerako, apirilak 3, Jesus Mari Ugaldek, Jakiundeko presidenteak esandako moduan.\nBata Antzuolako Elay tailerrean izango da, 13:00etan, eta Egoi Garitaonaindia izango da hizlari. CERNeko ikertzailea da Garitaonaindia, ingeniaria, eta lanean ibili da Higgs bosoia detektatu duen detektagailuan.\nBigarren hitzaldia, berriz, Pedro Etxenike fisikariak eta Jakiundeko ohorezko presidenteak egingo du, Bergarako osoko bilkuren aretoan, 19:00etan. 45-50 minutuan zera landuko du: De lo pequeño a lo grande, de lo simple a lo complejo, la sublime utilidad de la ciencia inútil.\nAntzuolako fabrikan antolatutako hitzaldiari dagokionez, helburua da "azaltzea Elayko langileek egindako 6.500.000 pieza baino gehiagok zertarako balio izan duten CERNeko detektagailu eta aparailu zientifikoan. Erantzuna horixe da, alegia: Higgs bosoia deskubritu, detektatu eta aztertu egin dutela aparailu zientifiko horretan, baina hori egiteko Elayko langileen lana eta grina behar izan da, 6.000.000tik gora pieza egin baitituzte aparailu zientifiko hori eraikitzeko".\nHorrela, langileei eurei ere ikusarazi gura diete eurek egindako lanaren garrantzia soldata irabaztetik harago joan dela: "Langileak konturatu egiten dira eurek egindako lanarekin kontribuzio handia egin diotela gizarte osoaren ongizateri, jakintza handituz", azpimarratu du Ugaldek, Jakiundeko presidenteak.\nAzeleragailu barruan daude\nElaytarren ekarpena LHCaren (Hadroi Talkagailu Handia) hodiaren barruan dago, Genevatik gertu: "Trokeleria fina egiten dute Antzuolan, eta partikulak azeleratu egiten dituen hodiak barrutik behar dituen tramankuluak kokatzeko eta finkatzeko erabili izan dira, nik dakidanez. Baina zehazki zertarako erabili diren dakiena da Elayera etorriko den hizlaria; hura da ingeniaria da eta hark lan egin du aparailu horren eraikuntzan", azpimarratu du Ugaldek.\n"Elay, onenen artean"\nUrteak eman dituzte Elayn piezok ekoizten. "Lehen kontaktuak 1999an izan ziren. 2000n hasi ziren piezak seriean ekoizten Antzuolako fabrikan, eta 2006ra arte jardun zuten piezak hara bidaltzen", jakinarazi du Ugaldek.\nLehiaketa publiko bitartez lortu zuten lan hori bereganatzea. "Halako azpiegitura handi bat onartzen denean, lanak konkurtsora ateratzen dira, enpresak aurkezten dira eta onenek irabazten dute. Beraz, honen ondorioa da Elay onenen artean dagoela", azpimarratu du Jakiundeko presidenteak.\nAkademia bat fabrikan\nBestalde, eta akademiari berari dagokionez, Jakiundek Antzuolan antolatutako ekitaldiaren ezohikotasuna ere azaleratu gura izan du hark, esanez "agerian" jartzen duela "ze nahi handia duen Jakiundek berak duena (ezagutza hutsa) gizartearen zerbitzura jartzeko, modu eraginkorrean eta modu hurbilean". Ugaldek uste du "akdemia guztien historia osoan lehen aldia dela akademia batek halako ekitaldi bat tailer batean prestatu, egin eta burutzen duela. Zerbait historikoa izan daiteke, edo akaso gehiago anekdota"; edozelan ere, haren garrantzia nabarmendu du.\nPuntako industria berria\nIldo horretan, Elayk zeregin hori egitea lortu duen moduan, munduan industria mota berria sortu eta halakoetan parte-hartzearen garrantzia eta horren bueltan dauden aukeren inportantziaren gaineko mezua ere helarazi gura du Jakiundek datorren asteko ekitaldien bitartez: ikerkuntza aparailuen industria. "Badaude hainbat ikerkuntza (CERNeko instalazioez gainera), teleskopio erraldoiak, neutrinoen detektagailuak Antartidan, satelite espazialak… non aparailuak beste modu batekoak diren: oso handiak, erraldoiak, eta horiek eraikitzeko teknologia oso punta-punta-puntakoa behar den. Diru asko balio dute, eta normalean nazioarteko erakundeak dira horiek kudeatu egiten dituztenak. Eta hor badago industria berri bat, zein hor sartzeko teknologia punta-puntakoa behar den eta baita organizazio industrial bikaina. Euskal Herriak badu hori, eta uste dut konturatzen bagara hor badagoela zerbait Euskal Herri bezala sartzeko, oso onuragarria izango dela guretzat. Beste adibide bat da Lund-en (Suedian) egin behar duten espalazio zentroaren laborategi satelite bat Bizkaian (Bilbo-Leioa inguruan) jarriko dutela".\nJesus Mari Ugalde (Jakiundeko presidentea): "Oinarrizko ikerketak ze balio duen, ze onura dakarren azalduko du Etxenikek"\nDe lo pequeño a lo grande, de lo simple a lo complejo, la sublime utilidad de la ciencia inútil izenbururekin, Pedro Etxenikek bere teoria azaldu gura die herritarrei datorren eguen iluntzean, Bergaran.\nZer kontatuko du? Batez ere, azkeneko kontzeptua (la sublime…): ze erabilgarria den hasiera batean ezertarako balio ez duela ematen duen zientzia. Alegia, zientzia basikoak, ikerketa oinarrizkoa esaten denak, horrek ze onura dakarren. Eta horretarako, bi elementuok ditu aurretik: sinpletik konplexura, txikitik handira… justu, erredukzionismoaren kontrako kontzeptua da. Hau da, denok pentsatzen dugu zerbait esplikatzeko beti oinarrietara joan behar dugula, ahalik eta gauzarik txikiena hartu, behe-beheko elementu hori hartu, eta hori dakigunean horrekin dena dakigula pentsatzen dugu. Pedro Etxenikeren argudioa da justu kontrakoa: txikienaren propietateak ezagututa, handienaren portaera ezin daitekeela jakin. Baina kontuz, behin handienaren portaera eta propietate horiek jakinda, horrek izan behar du bateragarria (baina bateragarria bakarrik) txikienaren propietateekin. Hau da propietate berrien emergentzia.\nAdibiderik jar daiteke? Nire adibideak baditut, baina ez dakit Pedrok konpartitzen dituen; nireak, edozelan ere, adibidez, kolorea bera, gizateriaren portaera sistema konplexuetan… izan daitezke. Baina onena da hitzaldira bertara joan eta han jarriko dituen adibideak entzun. Oso ondo azalduko du.\nEtxenikeren hitzaldia eta topaketa berritzailea Jakiunderen eskutik\nGoiatz Arana 2014 api 03 Antzuola Bergara\nElayko langileek azken boladan egin diren deskubrimendu zientifikorik inportanteenetakoen artean egon daitekeen Higgs bosoiaren aurkikuntzan parte ...


Espainiako konpainiak Europako batezbestekoaren azpitik daude hurrengo hiru urteetan auto elektrikoa erabiltzeko asmoarekin | Consumer\nEspainiako konpainiak Europako batezbestekoaren azpitik daude hurrengo hiru urteetan auto elektrikoa erabiltzeko asmoarekin\nEspainiako enpresen %12k bakarrik aurreikusten du ibilgailu horiek beren flotetan sartzea, Europako batez bestekoaren %18ren aldean.\nEspainiako konpainien artean auto elektrikoa erabiltzeko asmoa Europako batez bestekoaren azpitik dago hurrengo hiru urteetan. Hala adierazten du Enpresentzako Ibilgailuaren Behatzaileak (CVO), rentingean espezializatutako Arvalek sustatua. Enpresa horrek dio Espainiako enpresen %12k horrelako ibilgailuak jartzea aurreikusten duela, Europakoen %18ren aldean.\nAzterketa horrek erakusten du ibilgailu elektrikoak erabiltzeko joera gehiago dagoela konpainia nazional txiki eta ertainetan korporazio handietan baino. ETEen %13k, Espainiako konpainia handien %11ren aldean, esan du ibilgailuak ibilgailu elektrikoekin berrituko dituela 2012 baino lehen. Lan hori 12 herrialdetako ia 3.400 ontzi-kudeatzailek egin dute, sektore horretako egungo praktikak eta etorkizuneko joerak zehazteko. Lan horrek erakusten du konpainia nazionalen joera eta Europako gainerako enpresen asmoa ez datozela bat. Europan ezarrita dauden korporazio handien %24k beren flotak ibilgailu elektrikoekin berritzeko asmoa dute datozen hiru urteetan, eta ETEen %15ek.\nTxostenaren arabera, Europako enpresak gehiago dira kontsumo txikiko etiketak dituzten ibilgailuak sartzearen aldekoak, beste ibilgailu “berde” batzuk baino, batez ere garestiak direlako. Espainiako enpresen erdiek baino gehiagok (% 55) kontsumo eraginkorreko ibilgailuak (Eco2, Econetic, Bluetooth, etab.) erabiliko dituzte 2012. urtea baino lehen. ), Greziaren (% 22), Alemaniaren (% 35), Poloniaren (% 40) eta Italiaren (% 45) aurretik. Belgikan ezarritako enpresak dira beren flotak kontsumo txikiko ibilgailuekin berritzeko joera handiena dutenak (% 80); atzetik dituzte britainiarrak (% 73), suitzarrak (% 67) eta frantsesak (% 65).\nEnpresako Ibilgailuen Behatokia (CVO) 2003an sortutako plataforma bat da, eta ibilgailu-flotak kudeatzen dituzten profesional guztien artean informazioa trukatzeko foro aditua eta nazioartekoa izatea du helburu. Gaur egun, sektoreko barometro hori dozena bat herrialdetan dago, eta floten kudeaketaren sektoreko azken joerak, garraio profesionalaren ingurumen-inpaktua, errepideko segurtasuna eta istripuen prebentzioa ditu ardatz, besteak beste.\nespainiarrak flotas-eu ibilgailuak konpainiak media europea en intención-eu


Ez dut gezurrik esaten, so inzkitzu ene begiak, ez dute gezurrik esaten. Komedia ez da gezurra, benetan naiz pertsonaia hau eta istanteko filman... zintzoki behar zaitut. Egia da. So inzkitzu ene begiak. Bainan filma batetik beste filma batera pasatzen naiz, bi filmazioren artean galdurik.\nEz dut nik kulparik, gertatzen da garaiarengatik, irudi gehiegi irentsirik. Injektatu dizkidate, galkatu naute, oai... dena goiti botatzen dut. Interferenziak daude ere, huts-uneak, nun jadanik nagoen hurrengoan... naturalagoa balitzaidan bezala bainan interferenziak han ere, nun jadanik nagoen hurrengoan...\nEz dut gezurrik esaten.


Zegamako udala - Zerbitzuak sarean\nZiurtagiriak eta baimen orokorrak eskuratzeko zerbitzua\nGainontzeko ziurtagiri eta baimenak\nGizarte Zerbitzuak eta Laguntzak\nZenbait Gizarte zerbitzuren eskaera egiteko Udalak herritarren eskura jartzen ditu eskaera orriak, hauek bete eta udalera eraman beharko ditu, dagokion dokumentazio eta sinadurarekin batera.\nEgoitzara sartzeko eskaera\nEzinduentzako Aparkatzeko Txartelaren eskaera\nTratu txarrak eta sexu-erasoak jasaten dituzten pertsonen arreta psikologiko programa\nUra eta zaborren tasa-ordainketarako gizarte laguntzak\nUdal instalakuntzen erabilpenerako baimenak\nUdal instalakuntzen erabilpenerako Udalak herritarren eskura jartzen ditu eskaera orriak, hauek bete eta udalera eraman beharko ditu, dagokion dokumentazio eta sinadurarekin batera.\nUdal Aretoetan erakusketak\nUdal eraikin eta aretoen erabilpena\nOndasun higiezinen gaineko zergari lotutako tramiteak\nUdalak herritarren eskura jartzen ditu eskaera orriak, hauek bete eta udalera eraman beharko ditu, dagokion dokumentazio eta sinadurarekin batera.\nOHZri buruzko bidegabeko sarreragatik itzulketa eskaera\nOndasun higiezinen gaineko zergan titularitate aldaketa\nOndasun higiezinen gaineko zergarako hobari-eskaera\nOndasun higiezinen gaineko zergari buruzko erreklamazioak\nObra eta bestelako lizentzien eskaera\nLizentzia hauetako batzuen eskaera egiteko, Udalak herritarraren esku jartzen ditu bete beharreko eskaera orriak, hauek bete eta udalera eraman beharko ditu, dagokion dokumentazio eta sinadurarekin batera.\nBeste lizentzia batzuen kasuan, tramitea burutzeko baldintzak, beharrezko dokumentazioa eta prozedurari buruzko informazioa eskeintzen da.\nErrotuloak jartzeko lizentzia\nIbi iraunkorraren plaka jartzeko lizentzia\nLandabideen erabilera berezirako baimena\nMahai eta aulkiak jartzeko lizentzia\nOlanak jartzeko lizentzia\nObra txikietarako baimen eskaera\nObra handietarako baimen eskaera\nSailkatutako jarduerak irekitzeko lizentzia\nSalbuetsitako jarduerak irekitzeko lizentzia\nErrolda fiskaletan alta-baja-aldaketa eskaera\nEdozein kontzeptugatiko errolda fiskal batean alta, baja edota edozein aldaketa eskaera.\nErrolda bakoitzean behar dena:\nIbi Iraunkorren Errolda\nMahai eta Aukien Errolda\nAzokako postuen Errolda\nUdalaren ondasunen gaineko erantzukizunagatik erreklamazioa\nUdalak Ondarearen gaineko erantzukizunagatik erantzun dezakeen ezbehar baten aurrean, kaltea jasan duenak erreklamazio bat aurkeztu behar du. Udalak, bere aseguru-poliza medio, aseguru-etxeari jakinaraziko dio, dagokion prozedura irekiko da eta ezbeharren izaeren arabera, behar den dokumentazoa eskatuko zaio kaltetuari.\nBidezkoa balitz, kaltea jasan duen ondasunari buruzko dokumentazioa.\nKaltearen ordainetan eskatutako diru kopurua justifikatuko duen faktura orijanala.\nKultur eta Kirol Elkarteei dirulaguntzak\nAzalpena, prozedura eta irizpideak:\nZegamako Udalak 2007 urteari dagozkion kultur eta kirol elkarteentzat dirulaguntzetarako 10.000 € banatuko ditu.\nDiru zenbateko hori, beti ere jasotako eskaeren ondorioz horrela egitea Zegamako Udalaren aldetik egokia iritziko balitz, ondoko jarraibidea erreferentzi modura hartuta banatuko da: %45a kultur elkarteen artean eta %55a kirol elkarteen artean. Azken deialdian, 2006 urteari dagokiona, jorratutako irizpideak eta banatutako dirulaguntzak ere erreferentzi modura hartuko dira.\nDirulaguntza hauek Zegaman helbideratuta eta Eusko Jaurlaritzako Elkarteen Erregistro Nagusian erregistratutako lukro asmorik gabeko kultur eta kirol elkarteek eskatu ahal izango dituzte.\nOndoko arloetan burututako ekintzak izango dira subentzionagarriak: kirolak, kultura eta gazteria.\n2007 urteari dagozkion dirulaguntzak jasotzeko Zegamako Udalak prestaturiko eskaera orria modu egokian beteta eta izenpetuta aurkeztuko da.\nEskaera hau aurkezteko epea 2008ko urtarrilaren 31 izango da eta Zegamako Udaletxeko Erregistroan aurkeztuko da. Aipatu eskaera aurkezteak idazki honetan jasotakoa ezagutu eta onartzen dela suposatzen du.\nEskaitzaileak aurkeztu duen eskaera osatu gabe dagoela edo nahikoa ez dela ikusiz gero, 2008ko otsailaren 8a arteko epea eskainiko da akatsa zuzendu edo eskaera osatzeko. Epe hori igaro eta zuzenketa edo osaketa egin ez bada eskaria besterik gabe artxibatuko da eta eskaera ez da kontutan hartua izango.\nDirulaguntzak ondoko irizpideen arabera banatuko dira:\nElkartearen jarduera iraunkorra den ala ez\nElkarte bakoitzak 2007 urtean eginiko ekintzak izatea\nEkintzak Zegaman burutzea\nEkintzak publikoak izatea, hau da herritar orori irekiak eta ez elkartearen barne jarduerari bakarrik lotuak\nKirola, kultura edo gazteriaren arloetan duten interesa edo oihartzuna\nEkintza horiek duten aintzinatasuna edo iraunkortasuna\n2007 urtean eginiko ekintzetarako dagokion kultur edo kirol taldeak dirulaguntza hauen banaketaren aurretik ekintzaren ezaugarriak zirela edota beste arrazoiren batengatik Zegamako Udalak eginiko diru ordainik jaso badu, aurrez jasotako diru kantitate hori hemen jasotako prozeduraren ondoren ateratako dirulaguntza kopuruari kenduko zaio, aurreratutako laguntza bezala joko baita.\nDirulaguntza hauek, Zegamako Udaleko Gobernu Batzordeak ebatzi ondoren, 2008ko martxoaren 30a aurretik ordainduko dira.\nProzedura eta irizpide hauetan sortutako edozein zalantzen edo ezusteen aurrean Zegamako Udaleko Gobernu Batzordeak erabakitakoa izango da kontutan hartuko dena.


Ur horniduraren sarea sektorizatzeko lanak hasi ditu Ur Kontsortzioak - Legorretako Udala\nUr horniduraren sarea sektorizatzeko lanak hasi ditu Ur Kontsortzioak\n2021 Martxoak 25\nLegorretako ur-hornidura sarea hobetzeko lanak egiten ari da Ur Kontsortzioa. Zehazki, gaur egungo sarea zatikatzeko lanak egingo ditu, sektorizatzeko lanak; hain justu, hiru sektore berri bereiziko dira, eta hobekuntza horien bidez lau emari neurgailu instalatuko dira. Lan horien helburua da sarearen kontrol handiagoa izatea eta ur-ihesen bat gertatzen denean azkarrago detektatu ahal izatea.\nBeheko planoan ikus daiteke herriko zein hiru tokitan egingo dituzten lanak. Lan horiek aurrera eramateko ura moztu behar duten kasuetan, aurrez abisatuko diete bizilagun kaltetuei, portaletan kartela jarrita.\nMaiatzeko ekitaldiak antolatzeko bilera, astelehen...\nIgandeko filma: 'Akelarre'


kritiken hemeroteka » Historia agertoki baino ez denean\n« Besteren begietan | Kantu zaharrak »\nNafarroako Artizarra / Joxemari Iturralde / Elkar, 2006\nHistoria agertoki baino ez denean Iratxe Retolaza / Berria, 2006-09-17\nJoxemari Iturraldek estreinako nobela argitaratu zuenetik 22 urte igaro diren honetan, nobela haren —Nafarroako Artizarra— 6. edizio zuzenduak argia ikusi du. Nobela honetan, 1310. urtearen bueltan Iguzkitza herrian jaiotako bi anaien abenturak kontatzen zaizkigu. Bata, Erramun, familia judu batekin bizitzera joan, eta errotik aldatuko du bizimodua; eta bestea, Damiano, tabernaz taberna ibilizalea eta amarrutsua, Iruñeko kartzelan bi egonaldi egitera zigortuko dute.\nDenbora-pasarako liburuxka entretenigarria da, baina nire ustean, Iturralderen nobeletan makalena da. Hasierako ataletan nobelak tinko eusten dio narrazioari, eta baita ezusteari ere. Deskribapen landuz osaturiko atalak eta ahozko lekukotza biziz osaturiko atalak tartekatu egiten dira abiaburuko ataletan, molde ezberdin hauen arteko kontrasteak narrazioaren erritmoari joskera berezia eskainiz. Baina istorioak aurrera egin ahala, hasiera bateko joko sendoak behera egiten du, abiaburuko ahots aniztasuna eta kontrastea arindu eta moteldu egiten delako. Kontuan hartu behar da, halere, 80ko hamarkadan denboran, espazioan eta diskurtso-moldean eginiko halako jauziak eta jolasak berrikuntza zirela euskal nobelagintzan, eta narrazio laburretan jada erabilitako teknikak nobelara eramateko saioak zirela, nolabait.\nDena dela, berrargitalpen honek badu zer berririk, hain zuzen, hitzaurre modura antolaturiko ohar zenbait. Eta nobela honi egin berri zaizkion iruzkinei eta elkarrizketei begiratu baino ez dago, hitzaurre honek (berr)irakurketa zenbateraino baldintza dezakeen ikusteko. Nik neuk harriduraz jaso nuen hitzaurre hauxe: batetik, oharrak xaloegiak iruditu zitzaizkidalako irakurle ohituarentzat; bestetik, literaturaren ikuskerarekin bat egiten ez nuelako. Besteak beste, egileak honela dio: “dagoeneko garbi aski dakite honetaz idazle, aditu eta kritiko literario askok, ez da ‘nobela historiko’ deitu daitekeen horrelakorik, (…) bi termino horiek kontrajarriak baitira” (8. or.). Adierazpenok Iturralderen poetikaren muinetara garamatzate. Historia eta nobela muga zeharkaezin batez bereizi badira, literaturaren fikziozko izaera hori azpimarratzeko izan da, izan ere, 80ko hamarkadaren hastapenetan euskal literaturan puri-purian zegoen aldarrikapena. Baina, bitxi gertatzen dena, nire ustez, gaur egun historia eta nobela/literatura arteko muga zurrun hori ohartarazi beharra da. Literatur kritikari honek, behintzat, ez du bat egiten baieztapen irmo horrekin. Kritikari honen ustean, bada nobela historikorik, badira kontrajarriak direnak batu ditzakeen adierazpiderik ere. Are gehiago, kontrajarri direnak batzea, kontrajarriak diren eremuen arteko mugak lausotzea modernitate osteko ezaugarria dela esango nuke, eta diskurtso-moldeetan gurutzaketak eta nahasketak dakartzana, besteak beste. Nire ustean, ez da egokia nobela honen irakurketa nobela historikoaikurrari loturik abiatzea (ez ukatze bezala ere). Eta ez nobela historikorik ez dagoelako, egon badaudelako, baizik eta Nafarroako artizarrak Historiaren diskurtso-moldea imitagai eta lehiagai ez duelako, baina ezta parodiagai ere (irakurle honek, behintzat, ez du halako keinurik antzeman).\nNire ustean, Iturralderen lehen nobela hau —beste hiru nobelak bezalaxe— abenturazko nobela da, nahiz eta une historiko konkretu batean kokatu. Izan ere, nobela honetan egoera historikoa (XIV. mendeko Nafarroa eta Gaztela) pertsonaien abenturak kokatzeko agertokia besterik ez da, eta ez pertsonaien ibilbideak, nortasunak, gatazkak eta harremanak baldintzatuko dituen mamia.


Basoko ipuinak by Maria Angeles Azanza - issuu\nBASOKO IPUINAK 4.A mailako ikasleak\nAURKIBIDEA Otsoa, hartza eta bere kumeak Cinquerako basoa salbatu Ehiztari maltzurrak Ahots majikoa Basapiztiak Cinquerako basoa Basoaren zoria Be単at maltzurra Basoaren berpiztea\nOTSOA, HARTZA ETA BERA KUMEAK Bazen behin otso bat eta hartz bat bere kumeekin. Egun batean, otsoak hartzaren kumeak hartu eta eraman zituen berak zaintzeko. Hartza esnatu zenean ez zituen bere kumeak ikusi eta joan zen otsoarengana. Iritsi zenean ikusi zuen bere kumeak zaintzen eta hartzak esan zion: - Eman kumeak!- eta otsoak esan zion: - Ez! Nahi dituzu kumeak, egingo duzu borroka nirekin, irabazten baduzu kumeak zuretzat eta irabazten badu kumeak niretzat.\nOrduan borroka egin zuten eta otsoak irabazi zuen, baina kumeak hartzarekin joan ziren bere ama zelako eta berarekin egon nahi zutelako. Otsoak esan zion: - Orduan kumeak zuretzat, ez ditut zaindu nahi. Azkenean otsoa eta hartza lagunak egin ziren eta ez zuten gehiago borroka egin ezta kumeak kendu ere.\nCINQUERAKO BASOA SALBATU Bazen behin, Cinquerako basoan zuhaitz eta landarez beteta zegoena ,Juan Pedro eta Cecilio basoan bizi ziren bi aizkolariak , normalean aizkolari guztiak mutilak izaten dira. Juan Pedro argala eta altua zen, Cecilio berriz, potolo eta baxua. Lana egiteko betaurreko batzuk eramaten zituzten. Aizkolarien nagusiak esan zien Cinquerako basoko zuhaitzak moztu behar zituztela, nagusiari ez zitzaiolako gustatzen Cinquerako basoa.\nJuan Pedro eta Cecilio zuhaitz eta landare politak mozten hasi behar zirenean basoko animali basatiak beraiekin borrokatzen hasi ziren. Denbora aurrera joan ahala, Juan Pedro eta Cecilio ihes egiteko korrikatzen hasi ziren. Animalia basatiak beraien atzetik joan ziren, Cecilio oso gutxi korrikatzen zuelako , Juan Pedrok esan zion: Korrika egin, bestela animali basatiek jango zaituzte!!! Handik aurrera, inoiz gehiago, inor ez zen joan Cinquerako basora zuhaitzak moztera.\nEHIZTARI MALTZURRA Bazen behin, Cinquerako basoan Jon izeneko basurde bat eta bere lagun mina Tximi tximua,han bizi ziren biak. Jon ehiztariei beldur handia zien baina Tximi trebea eta ausarta zenez, ez zion beldurrik..ezerk ematen. Egun batean, 4 X 4ko auto bat ikusi zuen Jonek. Ehiztariak ziren eta oso prestaturik zeuden: eskupetekin eta kamuflatzekoa arropazjantzita. Oso beldurtuta zegoen Jon, izkutatzen saiatu zen baina alferrik. Ehizteriak gerturatzen ari ziren, 4 X 4ko autoa aparkatu eta autotik atera ziren ehiztariak.\nJon ikusi zuten eta harrapatzeko asmoz korrika joan ziren atzetik. Eskupetak prestatu etaâ€Ś Ehiztariek esan zuten: -Afari bikoitza izando dugu, ja-ja! Baina Tximi tximua etorri zen! Tximik eskupeta hartu zien ehizteriei despistatuak zeudenean eta handik tiroka bidali zituen. Hortik aurrera, ehizteriak ez ziren inoiz gehiago Cinquerako basora bueltatu. Jon eta Tximi oso ongi bizi izan ziren.\nAHOTS MAGIKOA Duela urte asko baziren bi anai-arreba Leire eta Jon izenekoak, bikiak ziren. Jon, Leire baino altuagoa zen baina Leire, Jon baino farregarriagoa. Biak oso azkarrak ziren. Egun batean ikasketa bidaia egitera Cinquerako Basora joan ziren. Hegazkinean ordu asko pasa ondoren han ziren. leirek esan zion Joni: Honera Inuit bat badator urtzen al da eh jon!! Bai horixe, hemen bero handia egiten baitu!! Erantzun zion Jonek. Taldearekin hotelera joan ziren, maletak utzi, arropa egokia jantzi eta Basora abiatu ziren. Basoan zuhaitzak eta landareak begira zeudela despistatu eta galdu ziren. Leire eta Jon bueltak eta bueltak ematen ari zirela konturatu ziren. Jonek esan zion Leireri: Uste dut hemendik pasatu garela Bai nik ere hori uste dut , bueltak eta bueltak ematen ari gara!! Galduta gaude!!\nBat- batean sasien artetik zerbait mugitzen zela konturatu ziren eta orduan…. Tximinoa!! – garrasi egin zuen Jonek Tximua arraroa zen, buru erdian ez zuen ilerik ezta ipurtaldean ere, begiak okerturik zituen, oso-oso barregarria zen, horregatik Leireri hauxe bururatu zitzaión: Begiak okerturik dituztenez ,Virolo deituko diogu. Berehala konturatu ziren tximinua ez zuela hozka egiten baina ahotsik ez zuela. Virolok keinuen bidez eraman zituen Leire eta Jon Perretxiku kakalardo aztiarengana, han Perretxikuk esan zien: Tori edari miresgarri hau, edan ezazu eta ahotsa berreskuratuko duzu. Baina Leirek erantzun zion: Bai zera, ez dut sinesten!! Virolo edari magikoa edan zuenean….puff!! Kantatzen eta kantatzen hasi zen eta munduan ospetsua egin zen oso ongi abesten zuelako. Handik aurrera oso pozik bizi izan ziren denok Cinquerako basoan.\nBASAPIZTIAK Behin Nafarroako hegoaldeko eskolakoek, txango bat egin zuten, Cinquerara joan ziren. Itsaso eta Irati izeneko bi neska, txangoan despistatu eta galdu ziren. Itsaso beti jolasten zebilen, oso bihurria zen, Irati ere Itsaso bezalakoa zen bihurria. Itsasok ile marroia zeukan, eta begi marroiberdexkak zituen. Irati, berriz, ilehoria zen, eta begi grixak zituen.Biak argalak ziren, baina Irati Itxaso baino altuagoa zen. Txangoan tximeleta polit bati jarraitzen zebiltzala despistatu ziren eta taldetik galdu egin ziren. Bat-batean soinu arraroak entzun zituzten, neska itsusi bat ikusi zuten beraien aurrean. Irati eta Itsaso beldurtu egin ziren, eta neskari esan zioten biak batera: -Nor zara zu???? -Eh? Nor zarete zuek?? -Guk lehenago galdetu dugu!! -Bale. Ni Pepita naiz, eta ez bazarete joaten nere basapiztiak deituko ditut hemendik botatzeko. -Ja, zuk basapiztiak kontrolatzen dituzula, ja,ja... eta egia zen!\nAzkenean, irakasleak Irati eta Itsaso aurkitu zituen, baina bazapiztiz inguratuta. Bitartean ikasleek, Pepitari txipa Kendu zioten eta basapiztiei Irati eta Itsaso joaten uzteko agindua eman zieten , animaliek eskatutakoa egin zuten. Pepita harrapatu zuten, baina handik aurrera jarrera ona izango zuela esan zienean lagunak egin ziren. Azkenean basapiztiak ere onak bihurtu ziren eta Hegoaldera joateko bidea erakutsi zieten. Ikasleek gurasoei gertatu zen guztia kontatu zieten eta 2008ko apirilaren 6a â€œBasapiztiarenâ€? eguna izendatu zuten.\nCINQUERAKO BASOA Bazen behin, Ane eta Saioa izeneko bi gaizto. Beti arropa argiz jantzita zihoazen, pirsing bana zeramaten sudurrean eta makilatuta ibiltzen ziren, ez zuten ematen gaiztoak zirenik. Cinqueran bizi ziren baina ez zuten gustoso hango basoa. Han bazegoen jakintsu bat Makakako izenekoa, munduko jakintsuena zen eta basoa ikertzen ari zen. Saioa eskupetak erostera joan zen basoa suntsitzeko. Ane eta Saioa basora abiatu ziren, eskupetak prestatu eta patapunpun-pun! Basoa suntsitu zuten. Zein polita dagoen! Orain hemen bost izarretako hotela jarrito dugu, ja-ja-ja-jaâ€Ś!\nMakakokok, eskerrak biztanle guztiak bere zuhaitz erraldoiera gonbidatu zituela. Makakokok bere zuhaitz erraldoietik polizia deitu zuen. Saioa eta Ane eskutatzen saiatu ziren, baina ez zuten lortu, azkenean poliziak hegazkinez Iru単eko kartzelara eraman zituen. Urte batzuk geroago Saioak eta Anek dirua, landareak eta zuhaitzak bidali zituzten Cinqueran suntsitu zuten basoa berreskuratzeko. Haunditu zirenean hara joan ziren bizitzera basoa oso gustuko zutelako. Han oso zoriontsu bizi izan ziren biak.\nBASOAREN ZORIA Duela urte asko, Cinqueran, Fermin izeneko maltzur, boteretsu bat zegoen. Munduko hiri handiena egin zuen eta beste hiri gehiago ere. Baina beste hiru pertsona ere baziren, horietako bi Amerikako armadakoak ziren, Eneko eta Mikel izenekoak. Beraien lehen lana ikerlaria izan zelako armadan sartu zituzten. Bestea aztia zen, Iker izenekoa eta txinatarra zen , oso jakintsua zen polbora asmatu zuelako.\nFerminek plan osoa zeukan basoa erretzeko eta bere ordez, Jรกuregi bat egiteko. Iker aztia ez zegoen ados berarekin, eta Eneko eta Mikeli deitu zien, baina Fermin pauso bat aurreratuagoa zegoen, hau da ,basoa erretzen eta jauregia eraikitzen hasia zen. Enekok eta Mikelek Ikerrekin armada bat sortu zuten. Geroago Mikel eta Eneko Ferminen lurraldera joan eta Fermin despistatu zuten, bitartean armadak bere planoak erre eta laku batetik, kubo batzuekin ura ekarri eta sua itzaliz lortu zuten basoa salbatzea.\nBEÑAT MALTZURRA Garai batean Cinquerako basoan oso pozik bizi zen jendea, baina egun batean Beñat izeneko maltzur batek esan zion jende guztiari: -Joan zaitezte, bestela basoa suntsituko dut. Jende guztia Korrika hasi zen eta Beñatek esan zuen: -Ja,ja,ja!!!! Baina justo Xabi, Juan eta Eñaut zuhaitz batetik atera ziren eta esan zion Xabik: -Joan zaitez bestela joko zaitut!\nBeñat ez zen joan eta bere motoserrarekin zuhaitz batera hurbildu zen puskatzera. Juan joan zen eta ostikada bat eman zion eta justo Beñat konturatu zen itsasoan leku gehiago zegoela bere maltxurkeriak egiteko. Gero Beñatek itsasontzi bat egin zuen ihes egiteko eta itsasora abiatu zenean itsasontzia talka egin zuen eta hil egin zen. Munduan ez zen inoiz gehiago jende maltzurrik egon. Orduan mago batek bizi berria eman zion eta orduan Beñatek basoari sua eman zion. Baina Xabi eta Juan etorri ziren eta itzali zuten sua. Beñat Kartzelara eraman zuten.\nBASOAREN BERPIZTEA Orain dela urte asko, Cinqueran bi heroi bizi ziren:Xakel eta Baba. Xakel aztia zen eta oso jakuntsua, beti urdinez janzten zen eta bizar txuri-txuria zuen.Baba basurde haundi bat zen, euskeraz hitzegiten zuen eta oso jenio txarrekoa zen. Egun batean, Cinquerako basoa salbatu behar izan zuten: Mila ehun eta hamaikagarren urtean, gizaki batzuk makina mobil batzuekin Cinquerako Basoko zuhaitzak bota zituzten eta gero basoari sua eman zioten, han gaileten fabrika bat izkutuan egin nahi zutelako.\nAnimaliak korrika bizian basotik kanpo joan ziren, denak bi bizidun ezik. Xakel eta Baba ziren, eta haserreturik zeuden. Xakel edabe miresgarri bat egiten saiatu zen: - Abra kadabra , puf! , baina alferrik. Babak bere familiari deitzen zion, baina beldurra zuten. Bat batean idei bat izan zuten : Cinquerako herritarrei deitzea eta onak zirenez laguntzera etorriko ziren. Hala gertatu zen, denok batera makinak apurtu zituzten eta Xakel bere edabe miresgarriarekin basoa berpiztu zuen. Cinquerako herritarrek gizakiei zigortu zieten eta Xakel eta Babari eskerrak eman zieten. Betirako ongi bizi izan ziren denok basoan.\nFrantzisko Deuna Ikastetxe Publikoa 4.A mailako ikasleak\nGela bateko haurrek basoaren inguruan egindako ipuinak dira.


1947ko urriaren 6an jaio zen Itziarren (Deban). 4 urte zituela, Eibarrera joan ziren bizi izatera.\n12 urterekin, Eibarko Marrazketako Udal Akademian marrazketa ikasten hasi zen, Lucas Alberdi maisuarekin. 16 urte bete arte, marrazketa-ikasketak lanarekin txandakatu zituen.\n13 urte zituelarik, Felix Bolinagaren lantegian sartu zen ikastun moduan lanean. 4 orduz grabatzaile-lanbidea irakasten zion Felixek, fresatzeko makinako lana, piezen tenplaketa... eta, enparauko 4 orduetan, agintzen zizkioten lanak egiten zituen. Urtebete egin zuen han. Gero, eskopetak grabatu eta bitxigintzako gaiak egiten zituen Silverio de Miguelen tailerrean hasi zen lanean. Bertan, Goyo eskopeta- eta trokel-grabatzailearekin aritu zen bi urtez. 16 urte betetakoan, Ignacio Ugartechearen lantegira joan zen beharra egitera, eta hantxe ibili zen 21 urterekin soldadutza bukatzen duen arte.\nLantegi batetik besterako erromesaldi hari esker, hainbat lan-molde eta -teknika ezagutzeko parada izan zuen.\nSoldaduskatik bueltan, armak egiten berezituta zegoen LAURONA enpresan sartu zen, eta 7 urte eman zituen bertan.\nItaliar batzuekin eta Eibarreko beste bi grabatzailerekin batera, grabaketa-lantegia muntatu zuen, eta, eskuzko grabaketan ez ezik, mekanizatuan ere espezializatu ziren. 1980 urteetako krisialdiaren ondorioz, baina, desegin egin zen enpresa.\nOndoren, Salvador Sánchezekin elkarte bat osatzen du 12 urtez. Bera eskuz grabatzen zuen eta Salvador pantografo bidezko grabazioak egiten zituen.\n22 urtez bere kontura aritu zen lanean, harik eta 2001ean Elgoibarko Arrieta eskopeta finen enpresan sartu zen arte. Gaur egun ere hantxe dihardu.\n1980an eta 1983an, Italiako Cesare Giovanello grabatzailearen lantegian aritzeko gonbita jaso zuen. Sasoi hartan, arma-grabaketako munduko lantegirik onena zen gehienen ustetan. Vicente “eskuaide” grabazio modalitateaz maitemintzen da da hemen.\n1991n, Eibarko armen damaskinatua eta grabatua sustatzeko asmoz, Nurembergeko Arma Azoka entzutetsuan erakustokia jarri zuen Eibarko udalak. Damaskinari 2 eta grabatzaile 1 (Vicente Alberdi) aritu ziren jendaurrean lanean.\nGaur egun Arrieta arma finen enpresako nominan dago, baina etxetik egiten du lan.\n1999ko otsailean, Artisau Tradizionalaren diploma eman zion Donostiako Merkataritza Ganberak, eta, urrian, Maisu Artisauaren titulua Gipuzkoako Foru Aldundiak.\nZestoako Jesusa Azpeitiarekin dago ezkonduta, eta bi alaba ditu: Amagoia (1974) eta Maider (1979), biak ingeniariak.\nTelebistako eta irratiko hainbat programetan hartu du parte.\nWenceslao Orbea, 15, 4, ezk.\nTelefonoa: 943 202 161


Guinness World Records erakundeak ontzat eman du eibartarron errekorra - etakitto.eus\nGuinness World Records erakundeak ontzat eman du eibartarron errekorra\nEibarren AKEBAI plataformaren ekimenez ekainaren 22an Untzagan osatutako irudi erraldoiak Guinness errekorra lortu du ofizialki, Guinness World Records-ek eskatutako froga edo ebidentziak (argazkiak, filmazioak, lekukoen deklarazioak, kronometratzaileen deklarazioak…) aztertu ondoren, eibartarron Largest transforming human image errekor saiakera ontzat eman du eta.\nAipatutako kategorian errekorra gainditzeko asmoz, AKEBAI plataformak antolatutako ekimenean 2.500 lagunek osatu zuten Untzaga plazan irudi erraldoia. Orduan errekor hori Dubaik zuen, 2.223 lagunekin. Errekorrari buruzko jakinarazpen ofiziala jaso barik ere, antolatzaileak pozarren azaldu ziren herritarren erantzuna zela-eta: “Saiakera horretarako 2.500 lagunek baino gehiagok eman zuten izena, eta 90 elkarte inguruk adierazi zuten atxikimendua ekimenarekin. Egun horretako prestaketan 100 bat lagun aritu ziren lanean fin, dena ondo irten zedin (lurrean irudia marrazten, materiala prestatzen eta banatzen, parte hartzaileei instrukzioak ematen, plazaren inguruko lau sarbideak zaintzen, sarrerak antolatzen, txipak kontrolatzen, jendea leku egokian kokatzen, jarraibideak ematen, kronometratzen…), baina dena gogoz eta irrifartsu. 2.500 parte-hartzaileek, berriz, ondo baino hobeto bete zuten esandakoa. Ikusleak, aurkezleak, kazetariak, argazkilariak… denak primeran!”.\nGuinness World Records-en erantzuna jaso eta, berehala, “egun horretan bizi izandako uneak gogoratzeko eta emozio hori berriz sentitzeko” bideo eta argazki emanaldia antolatu dute. Barixakuan (hilak 15) izango da Untzaga plazan, iluntzeko 20:30ean.\n« Eguzkia ekarri zigun Arrateko Amak (argazki-bilduma) Beldur Barik lehiaketa 2017rako, prest? »


Masixe prestatzen sardinatarako - Ahotsak.eus\nMasixe prestatzen sardinatarako\nMasixe prestatzen sardinatarako Egunean egiten zen sardina arrantza, kostatik hurbil egoten zelako. "Ondarru Kabra" eta "Deba Kabra" esaten zaie Ondarroa eta Deba pareari. Masixe barrilak eramaten ziren itsasontzian. Arbia xehe-xehe egiten zen ganibetaz itsasora bota aurretik.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-017-018 kodeko bideoa nahi duzula aipatzea: ahotsak@ahotsak.eus\nEgunean egiten zen sardina arrantza, kostatik hurbil egoten zelako. "Ondarru Kabra" eta "Deba Kabra" esaten zaie Ondarroa eta Deba pareari. Masixe barrilak eramaten ziren itsasontzian. Arbia xehe-xehe egiten zen ganibetaz itsasora bota aurretik.\n- Gero, horreaz eitxen zan, sardiñatara juten giñan eunez. Eunez juten giñan ta gabaz etxera etorten giñan. Eunez, sardiña-arrantzie eitxen zan. Eta, kostatik hurrin ixeten zan. Ondarru, aberatsa izan zan. “Ondarru-kabra” hau, […] ta hori, sardiñiaz aberatsa. “Deba-kabra”, “Deba-kabra”k, bakizu zer nahi daben esan? Deba parie, nahi deu esan, itsosu bera be, kanpoko aldetik. Deba hurrin, Deba aurrin esanda beste. Deba-kabran be, aberataa. “Zarauz-kabra”k be, aberatsa sardiñiaz. Bilboko aurri de aberatsa; bauazan tokixek aberatsak zianak. Beste batzuatan, gitxiaua […] tokixek euazen. Beno ba, hor ibilltxen giñan gitxia-gehixa udan. Eta, orduen ba, masixe eruten zan sardiñatako. Eruten zan “tre” eindde, zerkoku […] baiño hazixaua eta ba, masixe eruten zan. Ta, masie hori, eruten zan, ba, barrillatik eruten zan, barrillak, holakoxik diz, e! Lehengo eran moduku, harek eukitxen ebena, berrogeta hamar kilokuk izaten zin moñun eruteko, harek baiño altuauak izaten zin. Bai eta zabaltxuauak. Eta, hor barrillok, ba eruten zan haulako barrilla. Barrilliai berai eitxen jakon, hirutik bat, herenen bat moztu. Eta, han lokarri bi ipini agarrateko lez, eta hortxe ataraten gendun barrillatik ba, zati bat. Parte bat atarata gendun horra, ta hori eruten gendun itsosora. Bera bete baiño gitxiaua eruten gendun, tankeka bat eruten gendun. Egunero eruten zan egunean behar zana. Eta, gero hori itsosora guzela, ba bidin eitxen gendun, ol bat eukitxen gendun ol bat soltekue, holako honetxen mahi honen lodieraku, ba, pare bat zentimetro lodieraku ol bat. Holakoxe metro erdi luzera, berroi bat zabalera-edo eta hor gañin, arbixak ipini arbixe oso-osoik, biñakakuk izeten zinez…\n- Oso-osorik arbixa?\n- Bai. Oso-osoik, nahi dot esan, bi, bat eindde eoten zin, bi. Ba, holantxerik biñaka. Oso-osoik, bikotik hazten zin. Harek ez zin eoten zapaldute normal eoten zin. Apur bat zapaldute bai, baiñe antxoi […] zapaldute, gatzetan ez, normal. Beran lodieri eukitxen eban; freskue beste ez, zabaltxuaua. Eta, ordun hartzen zendun holakoxe bikote bat, eta hartu holan bikote bat zeukona, eta hementxe ta kañuetai, kañueta guk esaten dotsauena, ta aizto bat, kutxillo bat, hau, kirten hau ta hauxe formie eukitxen dabena. Ba, horreaz zehe-zehe ebai. Txiki-txiki-txiki eitxen zan hau danau; txiki-txiki-txiki. Zehe-zehe-zehi ein eta hori, beste barrilatxu bat eukitxen gendun hamen, barrilla-erdi bat ta haraxe. Eta, hor euan masie guzti, eitxen gendun, holantxik lelengotik ebai, eitxen gendun. Eta, horra.\nArraina sarearekin nola harrapatu; berunak\nSarea konpontzeko tresnak eta moduak\nMakina lortu artekoak\nBaporeko sareak eta berrikuntzak